text:
Archivo di e Categoria ‘Politica’
Malisimo
Malisimo ta e palabra cu den MEP mes ta worde tendi ora papia di e actuacionnan di e dirigentenan di e partido durante e periodo despues di eleccion di September 2013. E speranza den partido mes cu e castigo cu e partido a haya den e eleccion ey lo tin e efecto cu internamente a bay pensa kico a causa e derota electoral pa e partido y cu lo bin cu ideanan nobo pa lanta e partido back. Nada di esaki a sosode.
Al contrario mas y mas e decadencia ta bira mas severo y awe nos por scucha casi tur dia Evelyn Wever Croes cu asuntonan absurdo yen di mentira atacando pa loco den tur direccion. E pio den tur esaki ta e falta total di sintimentonan importante di henter nos comunidad. Siman pasa tabatin e caso di ofensa barbaro cu a bay pa un pastor Arubiano respeta y gusta rond di Aruba.
Evelyn y Obispo
E ultimo dianan a keda enfatisa un biaha mas con profundamente malo e dirigentenan di MEP ta. Malo pero malo mes. Di lider bin abao nan a mishi cu balornan pisa cu ta biba den nos pueblo y eseynan ta e reglanan di nos religionnan. Religion den nos comunidad ta algo respeta seriamente y ora mishi cu esey a mishi cu henter nos pueblo. No ta porta cua religion. Religion ta den nos comunidad e base di bida y cu cada hende tin e derecho di practica su religion y no mag mishi cune.
E predicadornan di e religionnan cu tin ariba nos isla ta ta personanan respeta y trata cu tur honor y ceremonia cu ta bay cu e religion en cuestion. E siman cu a pasa di lider bin abao un di nos predicadornan a worde ofendi na un manera inacceptabel door di e nucleo di MEP. Grupo di siete ta e pida organisacion cu a resta den MEP y ta e grupo aki ta tene e actividadnan pa MEP no desaparece completamente.
MEP ta Grupo di siete Grupo di siete ta MEP
Evelyn Wever Croes no conoce limite di mentira mas! Awo cu un di e miembronan di e asina yama grupo di siete a ofende un di nos pastornan hopi gusta y respeta diripiente grupo di siete no ta MEP y MEP no ta grupo di siete pero na e mesun momento Evelyn Wever Croes no ta pone grupo di siete na su luga y exigi un disculpa serio na e pastor en cuestion. Evelyn a haya su mes atrobe den un skina hopi dificil.
E ta consciente cu e ofensa na e pastor ta worde desaproba door di henter nos comunidad sin excepcion sea votador di MEP, AVP of otro partido. Pero Evelyn no por ni maske e sa cu e mester desaproba e ofensa na e pastor pero e ora e ta perde e sosten di su grupo di siete.
Un biaha mas mester cord cu tabata Evelyn Wever Croes cu a declara cu e kimamento di un di e miembronan di e grupo di siete tabata e inicio di loke ta bin bao di instruccion di Evelyn mes.
Awo ta ofende Pastor
E grupo di siete atrobe den noticia na un manera vulgar cu no tin palabra pa describi. E grupo aki ta actua bao guia di Evelyn Wever Croes pa cada par di dia organiza accionnan di rebeldia contra gobierno di AVP. Awo e grupo aki a bay asina leu di ofende un di nos pastornan hopi respeta ariba nos isla na un manera increibel.
Mas y mas e grupo aki ta actua contra leynan y ta mustra cu nan no conoce nada di decencia. Ora cu un di nan a dicidi di cuminza cende candelanan pa mustra nan malcontento cu e exitonan grandi di e gobernacion di AVP Evelyn Wever Croes ta para defende e cendemento di candela y ta declara cu esaki ta e comienzo di loke ta bay bin.
Siman pasa un di nan a worde aresta pa motibo di dalmento di hende muhe mustrando cu e proteccion di Evelyn Wever Croes ta duna nan e derecho di haci loke nan kier. Keto bay Evelyn ta keda na nan defensa pasobra nan so por percura pa purba di crea intranquilidad cada pasa un paar di siman. Awo nan a bay asina leu di ofende un pastor respeta den nos comunidad pasobra nan ta e forza di e partido MEP.
Posicion di MEP ta maligno
Ta e mesun grupo di MEP cu cada pasa un paar di siman ta demostra contra e gobierno di AVP tabata na cede di MEP diabierna anochi pa scucha kico e plannan ta di MEP cu e refineria. No por huzga aworaki si e grupo di siete tabata completo mirando e dificultadnan cu un di nan tabatin e siman cu a pasa pero normalmente ta e sietenan aki ta e soldatnan di Evelyn Wever Croes ora di nan accionnan descabea.
Probablemente hopi di esnan cu tabata presente no ta conciente cu nan ta coopera cu ideanan cu lo ta hopi negativo pa parti di nos pueblo pasobra e unico cos cu accion lo por logra ta cu tur cos ta keda para atrobe pa un periodo largo cu ta causa cu actividadnan cu por crea empleo nobo ariba e tereno di e refineria ta keda tranca.
Glenbert mester ta honesto cu e votadornan di MEP. E mester admiti cu como presidente di un di e companianan cu e tabata aden hunto cu Dino Bouterse a purba di haya e refineria for di Nel Oduber.
Escandaloso
Tin biaha hende ta perde sinti pa loke nan mes a haci y ta worde confronta cu esaki despues. Esaki ta e caso cu Glenbert Croes cu ta haci un cantidad di beheit pasobra gobierno kier cuminza atende final di e refineria. Pesey ta bon pa corda mundo cu ta hustamente Glenbert kier a haya e refineria pa un di e companianan di Dino Bouterse pa di un manera por nada haya tur e hero pa bende.
Ningun momento e compania aki tabatin intencion pa pone e refineria den operacion atrobe y awe ta e mesun intencion tin den e actuacion di Glenbert Croes. E sa bon bon cu e refineria no por worde poni den operacion mas. Tur compania di mundo ariba tereno di crudo a worde acerca door di e gobierno di AVP y esun di MEP.
Simplemente e momento crucial a pasa ora cu Valero a ofrece Nel Oduber pa yega na un acuerdo caminda Valero lo a inverti mas cu dos biyon di dollar pa renoba e planta completamente di tal forma cu e lo por competi den e mundo petrolero. En cambio Valero tabata desea pa worde libra di e BBO cu MEP a introduci y lo paga por lo menos 50 miyon florin na gobierno tur aña si gana of perde placa.
Esaki lo a encera e salvacion di nos refineria. Nel despues a declara cu seriamente e a kere cu ta bluf Valero tabata bluf ora cu e bisa nan pa nan carga e refineria ariba nan lomba y bay cune. Esey tabata e motibo cu Valero a stop su operacion na Aruba.
Ora AVP a tuma over gobierno Mike Eman a logra habri e planta back pero lamentablemente esaki no a dura largo y tur e posibilidadnan realistico pa reaperura di e refineria a worde purba sin resultado. Awe casi no tin speranza pa haya un compania cu tin e potencial pa pone e refineria den operacion atrobe. Y esaki ta e motibo pakico ta asina doloroso cu Glenbert Croes ta purbe di hunga cu e sintimentonan serio di hopi Arubiano cu seriamente tin e deseo di mira Lago habri atrobe.
Un poco tempo pasa un di e companianan di cual Glenbert ta presidente a purba di haya e refineria pa un poco placa solamente pa gana miyones door di bende e hero bieu ta sin pensa un rato ariba e daño cu nan lo haci e pueblo di Aruba. Awo ta e mesun hendenan cu Glenbert na cabez ta purba di hunga cu e sentimento di pueblo cu nan lo por habri e refineria. Esaki ta hopi malo mes. Si tin un hende cu sa cu ta imposibel pa haya un compania serio pa por habri e refineria aki ta Glenbert mes.
Su compania a purba di tur manera pa haya e refineria y bende e hero bieu pa miyones. Nel Oduber a core cu nan na mal orden pasobra e a mira cu e compania di Glenbert tabata un compania fantasma. Pero na e mesun momento nos por wak con hundo Evelyn Wever Croes hunto cu MEP a cay pasobra tur di nan sa cu no tin seriedad den e companianan di Glenbert di Surinam y cu hasta te awe tin peliger grandi cu husticia di Merca por pidi extradicion di Glenbert pa motibo di su lasonan comercial cu e Boutesenan.
Awo bao guia di Evelyn ta bay purba di para e desaroyonan rond di Valero solamente pa placa pa nan mes y purba di haya probecho politico cu e accionnan. Un escandalo atrobe orchestra door di MEP causando nos pueblo hopi dolor y daño.
Di paden!
Atrobe henter nos comunidad por ta testigo di e nivel di e partido di Evelyn Wever Croes ora por a nota cu un di e pilarnan di MEP a worde encarcela pa motibo cu e a bati su casa. E persona aki ta miembro di e asina yama grupo di siete cu cada pasa un paar di siman ta organiza bao guia di Evelyn Wever Croes un paar di hende pa demostra contra di e gobierno di AVP.
Tur dia mas e partido ta sink y nada ta worde haci pa cambia e rumbo di e partido cu un tempo tabata asina grandi. E candidato number dos ariba e lista geel den e dianan aki atrobe ta den noticia un poco y atrobe cu un topico cu ta un di interes general cu ta e contrato cu WEB a cera pa compra di di fueloil pa e planta di nos awa y electricidad.
Su presencia den MEP ta uno cu tur su hendenan te awe no ta compronde y ta bisto tambe cu ora e bay den publicidad pa hustifica su miembrecia di Staten pa e partido cu e mester haci esaki pa cumpli cu orden di dirigencia di partido. Nos ta keda wak cu e no ta presta su mes pa bay na e nivel di e otronan den e organizacion geel.
Kiko Awo?
Na landslaboratorium tabatin hortamento di mas di Awg. 10.000000 si mas cu 10 miyon florin door di un empleado di Landslaboratorium y parti cu su amigo cu tabata core paranda cune tur weekend riba yate pa Punto Fijo. Den e caso aki e Huez a declara cu e criminal mes no a worde persigui door di ministerio publico. E empleado cu a worde condena a muri ora e tabata na punto di bay declara kico a sosode di berdad. Ministerio publico a haya un señal serio di e Huez pero ya tabata laat.
Esun cu a worde condena y por a splica e berdad a muri bay cu su drama. Na Lotto pa deporte robo grandi a worde cometi y ministerio publico a keda drey rond te ora cu ta parce en todo caso cu no tin nada mas pa persigui. Caso di hortamento di rijbewijs y paspoort den “doofpot” .
Evelyn Wever Croes envolvi den negoshi di placa grandi y nos ta mira ministerio publico y Staten morto na soño. Awo nos tin e caso di Besaril. E unico motibo pa pone e investigacion aki den man di landsrecherche ta pa sigura cu e ta bay desaparece. Y esey ta sosodiendo.
Karel Maduro di MEP:
ORANJESTAD (AAN): Karel Maduro di MEP ta expresa den un comunicado di prensa: “Pueblo di Aruba, a yega e momento pa trece padilanti, den un forma concreto y dogmatisa, con sr. Mike Eman ta tratando y ta manipulando cu stimulacion di e economia di Aruba. Esaki no presenta den un forma politico pero como un aporte pa amplia e conocemento di e pueblo di Aruba riba e materia aki.
Asina e pueblo por husga debidamente pa su mes y haya sa unda e ta para! Sr. Mike Eman siguramente ta aparenta di ta promoviendo e economia di Aruba, door di laga varios proyecto bay door na e mesun momento, e.o. e proyecto di hospital nobo, waf di Barcadera, waf na Oranjestad, e vierbaansweg Green Corridor y varios otro.
Esakinan ta cay bow di e proyectonan PPP, cu ta un afiliacion di negoshi entre sector priva y gobierno! E suma total di e proyectonan ariba menciona, lo bay costa pueblo di Aruba mas o menos 1.4 biyon florin (1.400.000.000).
Chris Romero di MEP:
ORANJESTAD (AAN): Manera ta conoci e feitenonderzoek relaciona cu e hedging agreement cu WEB a firma a keda cla.
Nos ta wardando pa esaki yega Parlamento, p’asina nos por trata e contenido y debati riba kico no a cana corecto y kico ainda lo por worde haci pa pueblo por logra haya un reduccion di tarifanan di utilidad.
Un aspecto cu ta di tene cuenta cune ta e parti di boeteclausule cu ta mara na e hedging agreement. Ta hopi importante pa nos haya sa e contenido di e boet p’asina nos lo por evalua si e lo ta conviniente si of no pa cancela full e contract, paga e boet y toch logra un reduccion pa pueblo di Aruba.
Rapport di IMF y Evelyn Wever Croes
Evelyn Wever Croes y MEP a dedica hopi tempo y energia pa convence mundo cu Aruba ta den un situacion economico malisimo y hasta nan a bay asina leu di traha un storia pa e Hulandesnan cu tabatin e nomber cu Aruba tabata bay “feestend ten onder”.
No tin un instancia cu mas autoridad ariba tereno economico financiero cu Fondo Monetario Internacional, IMF, y e instancia aki a enfatisa siman pasa cu Aruba su economia ta den tremendo direccion. Un sla formal pa tur esnan den MEP cu cada rato ta sclama cu Aruba su economia ta fatal y cu nos pais ta na rand di un bancarota. E maneho cu e gobierno di ministro presidente Mike Eman a hiba pa rescata nos economia tabata sumamente exitoso y awo a haya elogio, reconocemento y apoyo di e Fondo Monetario Internacional.
ORANJESTAD (AAN) Chris Dammers, Parlamentario di fraccion di AVP, den un reciente declaracion duna a bisa cu e ta hay’e oblige pa coregi cierto informacion duna door di e Parlamentario Danqui Oduber, cu no ta cuadra cu realidad.
E ta basa su mes riba dos reunion cu Parlamento tabatin recientemente cu ATA y Minister di Turismo Otmar Oduber y otro cu e organisacion di hoteleronan AHATA. Den e encuentro ey a haya e datonan preliminar di turismo pa 2015 y cual ta e expectativanan pa e aña completo, comparando cu e cifranan di e dos ultimo añanan.
Dammers, kende tabata den e reunion, a splica cu tabatin un miembro di AHATA, no e Presidente, kende kisas door di malcontento cu ATA a trece cierto cifranan dilanti cu despues a wordo “getwist door di Danqui Oduber, kende e coy esaki y a bay haci un fiesta cune”.
ORANJESTAD (AAN): Partido MEP diabierna ultimo, a sufri otro derota politico caminda un biaha mas pueblo di Aruba ta haya rason di a manda e partido di Evelyne Wever Croes, pa oposicion sin responsabilidad algun pa carga.
Un derota cu ta humiyante pa tanto e lider di MEP como su marionetanan den partido, principalmente Xiomara Ruiz Maduro, kende pa algun dia caba a bin ta promoviendo desaster pa e pais, ya cu e tabatin e firme conviccion, cu IMF lo yega na e conclusion cu Aruba su economia ta un desaster grandi.
Ultimo rapport di IMF ta otro derota pa partido MEP, loke ya ta birando un costumber caba, ya cu na luga cu e lider Evelyne Wever Croes dedica su tempo na traha pa un rumbo politico nobo, e ta sigui insisti pa trata di forsa pueblo di Aruba pa bolbe hinca confianza den su partido despues di dos derota convincente y abrumado den procesonan electoral.
Parlamentario Jennifer Arends-Reyes:
ORANJESTAD (AAN): Segun señora Arends-Reyes kende ta presidente di comision di Turismo a tuma nota di un articulo di sr. Dangui Oduber caminda cu e ta bagatelisa e reunionan di comision fiho di Parlamento y ta bisa cu e no mester atende e reunionan di comision pa haci su trabao. Esaki ta su prerogativo naturalmente pero sigur ta di lamenta un expresion asina.
Ponencia eroneo:
Un ponencia eroneo den e mesun articulo di sr. Dangui Oduber cu ta bon pa aclarea ta cu e ta bisa cu e Minister di Turismo ta dicidi pa e comision e agenda y cerca ken ta bay. E ponencia aki ta sumamente absurdo mirando cu nos tin un Minister di Turismo cu tin un agenda di su mes sumamente ocupa.
Parlamentario Sr. Jeffrey Kelly:
ORANJESTAD (AAN): E parlamentario “verlengsnoer” di Mep a mustra ultimamente con sarcastico e por ta. Den diferente articulo e ta ataca y falta respet pa Prome Minister di Aruba. E ultimo tabata un articulo caminda cu e ta ta bisa cu e no sa unda Prome Minister ta “zweef”.
Pueblo di Aruba si sa unda y con e parlamentario aki ta “zweef”, esta e ta zweef caminda cu tin chens pa e bira Minister. Pero kisas lo ta bon pa e haya e oportunidad aki pa por siña compronde e diferencia entre teoria y practica.


c: text/html

text:
Archivo di September, 2012
ORANJESTAD (AAN): Diahuebs Polis y Ambulance a worde solicita na Paseo Herencia.
E motibo ta cu un persona lo ta herida despues di e cay for di e rol trap cu ta subi bay na The Cinemas.
Na nan yegada nan ta topa cu un homber benta abou na e di dos piso di e mall.
ORANJESTAD (AAN) – Señor Herbert Diaz, durante un entrevista cu Matutino DIARIO, a menciona cu e reaccionnan cu el a ricibi despues di a haci su presentacion tocante e estudio cu Universidad di Aruba a haci, tocante uso di alcohol y droga bao di nos hubentud escolar, tabata di preocupacion grandi.
E personanan cu tabata presente den e sala a bisa cu nan tabata sa cu e cifranan mester ta halto, pero ta prome biaha cu nan ta haya cifranan concreto, basa riba un investigacion.
DIARIO a mira di cerca e reaccion rapido di Miami-Dade Airport Fire Rescue
ORANJESTAD (AAN): Riba invitacion di American Airlines como tambe Greater Miami Convention & Visitors Bureau, DIARIO tabata di bishita na Miami pa asina mira di cerca, e atraccionnan nobo cu e ciudad aki na Florida tin pa ofrece e bishitantenan, y tambe haya sa mas di su historia.
Durante esaki, DIARIO hunto cu prensa di Caribe, a haya chens tambe di bay mira un Toren di Control nobo cu American Airlines awor tin na Miami International Airport.
ORANJESTAD (AAN): E edificio bieu di Belasting ta un inversion grandi cu pais Aruba ta haciendo riba termino largo. E ta ubica riba un tereno importante den centro di centro di ciudad loke ta hacie un propiedad masha balioso.
E edificio aki durante añanan di gobernacion anterior a worde laga pa su cuenta, a decai y adictonan a haci’e nan cas. Un situacion penoso cu no por a sigui. Gabinete Mike Eman a pone restauracion di e edificio aki den su programa BoAruba y dentro di poco e trabaonan ta cuminsa.
ORANJESTAD (AAN): Dialuna dia 1 di Oktober 2012 nos ta celebra e Fiesta na honor di Sta. Teresita di Lisieux, un Soer Carmelita cu a biba y a muri na Francia.
Un persona cu un confianza den e mensahe di Evangelio y un conocimento di e persona di Hesus.
Nos Señor Hesu-Cristo tabata biba den su curason y El tabata ilumina su alma.
ORANJESTAD (AAN)—Awor cu cuerpo di Polis a haya varios auto nobo, por a nota cu na diferente parti di Aruba constantemente tin control policial ta tumando lugar.
Esaki ariba su mes ta hopi di aprecia, pa mira si porfin por logra di frena e asunto di tanto vehiculonan den mal estado ariba caya, chauffeurnan sin documentonan na ordo y te hasta por tribi di bisa e joyridernan cu ta lanta cabez tur dia.
ORANJESTAD (AAN): For di prome dia di gobernacion e topico energia tin un prioridad hopi halto pa Gabinete Mike Eman y ta forma parti integral di su vision.
E maneho di energia 2009-2013 tin como meta e reduccion y stabilisacion di e gastonan di produccion di awa y coriente di un manera sostenibel pa nos medio ambiente y pa e economia familiar den cada hogar.
E resultadonan di e vision aki ta birando un realidad concreto y visibel pa tur hende na Aruba.
Minister dr. Richard Visser riba Dia di Turismo:
ORANJESTAD (AAN): Diahuebs ultimo Aruba Tourism Authority (ATA) hunto cu partnernan den turismo a celebra Dia Mundial di Turismo, presentando e desaroyonan cu ATA y nos turismo ta pasando aden y plannan pa 2013.
Minister dr. Richard Visser a expresa cu el a keda impresiona pa e datonan presenta cual ta sali di e investigacion cu ATA ta haci awendia, hasta haciendo calculacionnan di cuanto e turista ta gasta na Aruba y na kico.
Asje
ORANJESTAD (AAN)* Gobernador Fritsz Goedgedrag a haya instruccion di conseho di Minister di Reino pa forma un gobierno nobo. Esaki despues cu 12 parlamentario a bini hunto pa asina tin mayoria den parlamento.
Dito Mendes de Gouveia a wordo apunta como formador pa un gabinete nobo, dos siman prome cu eleccion. Diahuebs ultimo ela entrevista candidatonan pa e puesto di minister. Mendes de Gouveia tin sosten mayoritario den parlamento y candidatonan lo wordo gescreen.
Trahadornan di Thrifty Car Rental ta disgusta:
ORANJESTAD (AAN) – Ultimamente varios empleado disgusta di loke nan ta pasando aden na Thrifty Car Rental a presenta na redaccion di DIARIO relaciona cu un situacion fastioso cu nan ta pasando aden na e compania.
Segun Señora Rosaria Jovita Quant a splica na redaccion di DIARIO e ta bisa “Cu despues di a papia cu e doño na Juli ultimo treciendo dilanti cu: “nos a tende riba caya cu e ta perde e franchise y cu hasta tin papia cu Thrifty Car Rental lo worde habri per 1 Augustus 2012 cu otro doño, ningun clase di contesta drechi e doño por a saca di su boca y alavez a confronte e hecho cu pakico si nos ta e empleadonan cu di dia y anochi a traha cu tiki empleado yudando e y solamente e, pasobra nos ningun a haya nada di tur e esfuerzo haci y riba dje Bonus a worde kita 3 aña pasa caba y despues cu nan a bisa cu kizas nan lo por bay duna algo na fin di Februari of Maart di 2011, pasobra di un di e yiunan a slip cu den e tempo ey nan lo caba cu e debenan grandi.
ORANJESTAD(AA): Na final di añanan 1970 y comienzo di 1980, Baul di HUCONA tabata e columna mas popular di corantnan cu tabata circula. A dicidi di bolbe cune den otro forma pa motibo cu hopi hende a lubida loke tabata tin den historia di Aruba , sigur ultimo 50 pa 80.
Otronan cu no a lubida no tabata sa di hopi cos cu a pasa y ta wordo corda cu e topiconan aki. Den e ultimo simannan, e columna aki a cay na agrado di masha hopi lector pasobra hopi a corda topiconan presenta y hopi a haya sa mas di nos Aruba. Cosnan cu nan no tabata sa.
ORANJESTAD (AAN): Comunidad di Aruba ta keda invita pa bini y participa na e ciclovia San Nicolas cual lo ta tumando lugar diadomingo awor 30 di September 2012.
E evento aki ta uno organiza pa asina yuda e comunidad di Aruba pa tin un bida mas saludabel y cu tambe ta duna tur hende e oportunidad pa disfruta di un diadomingo mainta sano hunto cu amigo y familiarnan.
E ciclovia di diadomingo awor lo tuma lugar na San Nicolas, dilanti di Joe Laveist Sport Park.
Consumo di alcohol ta mas un comportacion social:
ORANJESTAD (AAN) — Den e cuadro di motibo y circumstancianan cu alcohol of droga ta worde uza bao un segmento importante di nos hubentud, den entrevista cu Matutino DIARIO, señor Herbert Diaz a indica cu tin diferencia entre uso di alcohol y droga.
Si tuma alcohol como ehemplo, hopi biaha nan ta consumi den fiesta of den seno di famia, ora di bay trip, si e amigonan ta bebe. Tur esaki ta ocasionnan cu ta envolve e actividad social.
Den e caso di consumo di droga e lista ta encabeza cu stress. Hopi mucha a contesta cu ora nan tin stress, ora nan tin problema, of ora e amigonan ta duna e ehemplo (peer pressure) y tambe pa placer.
ORANJESTAD(AAN)- Na Fusion na Alhambra a ser teni instalacion di e candidatanan y alavez cada uno a scohe nan number.
E eleccion aki lo bay tin 5 beyeza cu lo competi dia 28 October cu lo wordo teni na Echanted na Paseo Herencia.
Candidata number uno ta Nerissa Trimon di districto di Noord e ta studiando na Avond Havo.su signo ta Sagitario.su hobby ta modela, diseña y pinta cuadra.

robotstxt: allowed

filter: keep


text:
May 16, 2014 / Lokal
...Aliansa Sindikal: miembro keda trankil... GOBIERNU KITA MAN FOR DI AMTENARNAN ....ta ku diálogo ta logra...
Charles Cooper ta haña ku...
Parlamentario Gerrit Schotte ta bisa ku...
Humphrey Davelaar parlamentario pa PNP ta bisa ku....
Koeiman: Politikonan mes por ke ku awe tin lei di konsenso... HENSLEY KOEIMAN TA PARLAMENTARIO OF LAGA! ...Pueblo ta fadá di polítikonan ku ta bati otro sin yuda ku nada...
...Amerigo Thode di frakshon di MFK...
Zita Jesus-Leito rabiá ku koleganan ku ta gaña pueblo...
....Banda di ta buska plaka pa hòrta, e ke sasia su deseonan seksual tambe.... PRESU DETENE PA ATRAKO/ VIOLASHON SEKSUAL TA KANA LOS ...No basilá pa yama polis si bo mir’é...
Tendensia di último tempu:
Plataforma Banda Ariba ta rabiá ULTIMATUM PA GOBIERNU I PARLAMENTARIONAN ...pa trese trankilidat na Kòrsou pa loke ta kriminalidat...
SEÑORA ANSIANO VIKTIMA DI INTENTO DI VIOLASHON DEN SALA DI KORTE
HANDICAPS RIGHTS FOUNDATION TA TENE LUNA DI KOLEKTA
CBA Television i Dolce Band tambe a djòin
Ku tèstnan spesífiko i validá
© 2013-15 Extra - Notisia di Korsou


text:
Ouditoria
Ora papia di ouditoria kontabel (na hulandes: auditing) ta referí akinan na kòntròl di e kuentanan òf e bukinan di un kompania. Esaki ta enserá:
- investigashon di e diferente prosesonan di un kompania;
- kòntròl riba e relato finansiero di un kompania.
Meta di un ouditoria kontabel ta pa duna seguridat na esnan interesá den e funshonamentu di un kompania. Por ta trata aki di Akshonistanan, Hunta di Komisario, Hunta di Maneho, Prestamistanan, trahadónan i Fisko. Un ouditoria riba e diferente prosesonan di e kompania ta enserá un investigashon riba e medidanan i desishonnan ku a wòrdu tumá òf sa tuma pa operá e kompania. Un ouditoria finansiero ta konsentrá riba e konfiabilidat di e relato finansiero. E persona ku ta kontrolá ta un eksperto riba e tereno aki, un akountent por ehèmpel. E resultado di e ouditoria ta wòrdu poné den un rapòrt.
Por hasi un ouditoria kontabel riba e kompania kompletu òf un parti; sierto departamentu òf proseso so por ehèmpel. Tin diferente tipo di ouditoria, manera:
- Ouditoria operashonal – akinan ta kontrolá e diferente prosesonan di e kompania
- Ouditoria di data – akinan ta konsentrá riba e IT di e kompania.
- Ouditoria finansiero – akinan ta kontrolá e relato finansiero
- Ouditoria forénsiko – akinan ta hasi un investigashon riba froude
- Ouditoria riba kalidat – akinan ta kontrolá si e kalidat ta kumpli ku normanan vigente


text:
Bandera di Kòrsou
E Bandera di Kòrsou ta representá e pais di korsou (despues di 10-10-10) i tambe tabata representa e isla di korsou komo parti di Antia Hulandes di 1984 te ku 2010 ora Antia a desolushoná.
Kontenido
Origen[editá | edit source]
Na 12 di mei 1984 Gobiernu di Kòrsou a traha un komishon pa asina bini ku un diseño pa un bandera di teritorio insular di Kòrsou. Asina e komushon a tene un konkurso pa asina skohe e miho diseño. For di e mil sheteshen diseñonan e komishon aki a skohe 10 i despues a skohe esun aktual komo diseño official di bandera di teritorio insular di Kòrsou. E diseño a wordu diseña pa Martin den Dulk.
E bandera a wordu aprobá dor di e “Dekreto Insular di Bandera di Kòrsou” dia 2 di yüli 1984. Nan a skohe e fecha aki, pasobra 2 di yüli 1951 ta e dia ku Konseho Insular di Kòrsou a reuní pa promé biaha. Tambe riba 2 di yüli 1984, Diputado di Enseñansa i Kultura, W.M. Franco, ta esun ku tabata tin e honor di hisa pa promé biaha Bandera di Kòrsou p’asina inougurá e prome “Dia di Bandera” ofisialmente. [1]
Komposishon[editá | edit source]
E bandera tin un forma rektanhular i ta partí di ariba bai abou den tres faha horizontal di Blou, Hel i Blou. E tres fahanan aki tin proporshon di (5:1:2). Na e banda kaminda e hilu di bandera ta pasa tin dos strea koló blanku di sinku punta. E promé strea tin un diameter igual na un seksto parti (1/6) di e hanchura di e bandera: e punto sentral di e strea ta situá na un distansha di 1/6 parti di hanchura di e bandera, tantu for di e rant ariba komo e rant na man robes di e bandera. E di dos strea tin un diameter igual na dos nobeno parti (2/9) di e hanchura di e bandera: e punto sentral di e strea ta situá na un distansha di un terser parti (1/3) di hanchura di e bandera, tantu for di e rant ariba komo na man robes di e bandera. Un punta di kada strea ta mustra stret ariba. E ángulonan di e dos streanan ta kèrpi i nan kada un tin trintiseis grado (36°). Proporshon di e hanchura i largura di e bandera tin un relashon di dos pa tres (2 : 3).
Kolónan[editá | edit source]
E koló prinsipal di e bandera ta un blou ultramarino(Pantone 280) i e koló hel ta hel di lamunchi (Pantone 102). E blou ariba ta signifiká e shelu di Kòrsou. E Hel mei mei ta signifiká e solo skerpi di Kòrsou i e felisidat di e pueblo kurasoleño. E sinku puntonan di e streanan ta signifiká e sinku kontinentenan di kaminda e pueblo ta bini for di dje. Anto e strea grandi ta para pa Kòrsou i e strea chikitu pa Klein Kòrsou.


text:
Minister Oduber a reuni cu alto ehecutivo di The Ritz Carlton
ORANJESTAD (AAN): Diahuebs mainta Minister Otmar Oduber tabatin un reunion cu Katharine Monahan, Market Vice President di The Ritz Carlton. Mester bisa cu e reunion a bay den hopi bon ambiente unda cu e mandatario y e ehecutivo di e cadena di hotel a intercambia di opinion riba diferente punto.
Un di e puntonan principal riba cual a conversa ta e importancia di por conta cu un Ritz Carlton na Aruba, cual ta contribui na eleva e calidad di e producto cu nos ta ofrece na nos bishitantenan.
Maneho di Gobierno ta pa eleva calidad di nos producto y door di esaki por aumenta e cantidad di turista cu ta bishita nos isla cu tin un mayor poder di compra.
E enfoke cu tin na e momentonan aki pa loke ta trata turismo ta riba e bishitantenan afluente, cual ta cay den e categorianan di entrada anual di 100 mil Dollar, 125 mil Dollar y 150 mil Dollar y mas halto. E calidad di bishitantenan aki cu ta gasta mas y ta buscando un producto di calidad, hunto cu tur e mehoracionnan cu a bin ta worde realiza no solamente pa Gobierno, pero tambe pa sector priva, Aruba por logra esakinan. E presencia di The Ritz Carlton ta trece un ingrediente adicional na e formula di por ofrece nos isla como un destinacion di cinco strea.
Señora Monahan a mustra su complacencia pa e cambionan cu ta tumando lugar y a indica cu The Ritz Carlton ta contento di por ta manehando un propiedad na Aruba y ta premira un relacion pa hopi aña cu Aruba.
Despues di e reunion, Minister Otmar Oduber a haci entrega di un regalo na e Market Vice President di The Ritz Carlton.


text:
E añanan muchanan cu a sali bende rifa a pasa den mal experiencia
ORANJESTAD (AAN) – Pa e siguiente aña escolar, ora cu tin algun actividad escolar of deportivo, pa cual mester recauda fondo y ta pone e muchanan sali afo bende rifa, hopi mucha no ta bay haci esaki mas.
Asina nos redaccion a haya sa di un mayor, cu a trece e tema aki cerca nos. Ta tristo di mira e muchanan para dilanti porta di un of otro supermercado pa ofrece e rifa y tende mas tanto “awor aki no…” cu nan por bende algo.
Masha tiki hende ta cumpra ora e rifa ta costa cinco florin, si e ta diez florin of mas, bon por ta cu nan no ta bende ni un ticket mes!
E mayor cu a yama nos a menciona cu el a papia tocante esaki cu otro mayornan y nan tampoco lo no duna permiso pa nan yiunan sali caya, pa sinti nan te hasta humilia pasobra tin hende ta keda wak nan cu cara straño, otronan cu ni ta contesta nan un saludo, y esaki ta hopi fastioso.
Di hecho tin mayornan cu ta haci sacrificio y ta cumpra henter un buki di ticket di nan yiu, pa e no keda sin contribui, na luga di wak su yiu bay afo cu un cantidad di ticket cu dificilmente nan por bende un par.
Esaki por refleha dos cos, compara cu temponan pasa: of e comunidad a bira hopi indiferente na e tipo di necesidadnan cu un school of un club deportivo tin, of di berdad e situacion economico di nos famianan ta asina duro, cu ni pa colabora cu nos muchanan aki, nan tin cen!


text:
Editorial: HENDRIK SEFERINO CROES: E MINISTRO NARCO-COMPLACIENTE DI MEP!
Con bin Ministerio Publico no a actua den ningun sentido contra e vagabundo aki, mi no ta compronde, a menos cu e Fiscalnan ta politicamente comprometi o influencia. No tin otro splicacion pasobra pruebanan nos a publica na granel pa demostra cu el a cana, siendo Ministro, man teni cu diferente capo di droga. Esun mas evidente ta Sanchez, cu e nota skirbi na man pa Hendrik ‘himself’ y dirigi na Fiscal Hoogland o Wijland pa nan pone Sanchez inmediatamente den libertad, cos cu nan a nenga di haci. Pakico Hendrik Seferino tabata asina persistente pa pone Sanchez den Libertad? E tabata cera pa traficacion di droga! Asina mes, ningun Fiscal a tuma e molester di indaga den e asunto pa pone Husticia funciona manera debe ser. Ta ora cu Hendrik a prohibi nan dos di atende cualke caso relaciona cu narcotica cu Fiscal Wijland a lanta un caso contra Gobierno y a gane tambe! Ta hopi puyito a sali na careda for di bao e macuto durante e tratamento di e caso importante ey! Nos lo ripiti loke a sali na cla pa tur hende nota con dañino e influencia di Hendrik y su ehecutor (Evelyn) ta pa MEP.
Banda di aeropuerto, Hendrik Seferino a box o tabata envolvi cu un auto di polis y a gewoon stuur sigui su caminda, sin cu polis a pare, detene y hibe warda pa e duna cuenta di su accion. Kico e fiscal a haci? Declara cu “hij is niet zomaar iemand”! No ta parcebo, señor o señora lector cu algo ta completamente robez den e trato administra na e figura nefasto ey?
E actitud di e autoridadnan local ta hopi sospechoso y ta crea duda serio den e imparcialidad di Husticia na Aruba. For di hopi tempo caba, mirando e actuacionnan di e Fiscalnan y Hueznan Hulandes, mi a stop di kere den Husticia. Si ta pa mi, nan por wel di stop di importa nan for di Hulanda, y busca nan for di otro pais, aunke sea ta pa mira si ainda tin tempo pa drecha loke ta krom den e aministracion di e semblanza di husticia cu ta existi na Aruba.
Y otro caso cu no ta parcemi tin un splicacion logico te awe, o miho bisa, no tin ningun splicacion ainda di e autoridadnan local ta e badge di disip cu e Ministro Narco-complaciente a ricibi di un Gobierno stranhero y pa cual e mester a haci un huramento di lealtad incondicional, siendo un Ministro di Reino. Con un dualidad di funcion conflictivo asina por a tuma lugar sin un cuestionamento serio di parti di e autoridadnan concerni? Bo no por paga lealtad na Dios y na Diabel pareu. Of un of e otro, pero no tur dos na e mesun tempo.
Y no ban papia mes di cargozaak! No ta e Ministro narco-complaciente di MEP mes a autoriza pa e tuma lugar for di nos isla? Den kico esey ta convirtie? Den un Ministro narco-complaciente o un Ministro narco-complice? Laga cada ken saca su som y convence su mes, a base di tanto prueba, pakico autoridadnan no a procede contra dje te awe. Na hulanda un corant hopi prestigioso a publica riba su front page cu Hendrik tin relacionnan di narcotica cu Bouterse y te awe Hendrik Seferino no a keha e corant pa e rectifica! Di con? Nos mester asumi anto cu e ta berdad? Y si ta asina, ki mishie ta cana rond liber y meti te den su higra cu e maneho di MEP? E berdadero desgracia di e partido ta cu e tin un lider cu ta yiu di Hendrik Seferino Ministro Narco-complaciente (o peor) di MEP. Cu e spada di Damocles ey guinda riba su cabez, Evelyn no por tin libertad di accion o di pensamento pasobra e rosea di Hendrick tine marea y e no por entretene pensamentonan politico normal. Su seriedad a caba cu su pasantia den e departamento di Belasting. Djey padilanti el a bira un simple titere di e persona mas maligno cu mi a yega di conoce na Aruba. Pa mi, nada bon por sali di e relacion politico ey. MEP, pesey mes a resulta cu e peor maneho politico cu el a hereda of a yega di tin. Despues di Betico y Nel, e ausencia di un berdadero lider ta penosamente obvio!


text:
Varios iglesia uni den campaña “cuarenta dia di pordon”!
Cu e meta di yega na un Aruba uni y sin odio:
ORANJESTAD (AAN) – DIARIO a acerca sr. Jouel Jansen y Roberto Gracia, kendenan ta forma parti di e grupo “40 dia di pordon”, y nan a splica kico esaki ta encera. Jansen a splica cu e meta di e campaña aki di cuarenta dia di pordon ta pa siña nos pueblo di Aruba pordona, saca cosnan di pasado pafo, y cuminza pordona otro.
Esaki lo haci un diferencia grandi den nan bida, famia, cas, etc.
Na diferente Iglesia lo bay papia di pordon, pero e campaña aki ta mas tanto den forma di propaganda na radio, prensa skirbi y television, y tin e obhetivo di siña hende kico pordon ta haci, los sentimentonan negativo for di pasado y trece un diferencia den e bida di hende.
Roberto Gracia a splica cu mayor parti di e campaña ta basa riba publidad, unda na un forma masivo ta worde fomenta pa e hendenan “pordona, pordona, pordona!” lubidando pasado.
Como ta trata di Iglesianan sin finnan lucrativo, nan ta pidi e medionan di publicidad pa aporta nan un espacio gratis, pa nan campaña di pordon.
Esaki ta un campaña cu a origina su mes na Guatemala na aña 2010, cual propaganda a worde mira pa 12 miyon di persona, di cual 51% a dicidi pa pordona algo. Gracia ta haya cu esaki ta importante pa nos Isla, pa nos sociedad, pasobra locual kier logra ta un Aruba cu ta pordona, un Aruba cu curazonnan sano, un Aruba mas uni y sin odio.
Nan a cuminza bishita barionan, diamars nan tabata na Madiki unda a conversa cu gruponan (gang) y nan a hiba nan e mensahe di pordon.
E intencion ta pa bishita schoolnan y tambe nan a acerca gobierno di cual a haya un bon aceptacion tanto di Minister Presidente como di Parlamento, y nan lo sigui reuni, pa haci un presentacion mas oficial. E campaña no ta pa papia riba religion ni Iglesia, sino riba PORDON!


text:
WILLEMSTAD – Direktiva di Partido MAN ta lamentá enormemente e forma kon Minister Stanley Palm a atendé ku sr. Maurice Adriaens di CAH, pero mas nos ta lamentá kon bosero di partido Pais ta sali den publisidat ku e asuntu aki, sin mustra prueba(nan) di e mal maneho ku e direktor di CAH a hiba manera e Minister ta pretendé.
Asta den un rueda di prensa, e Minister a bai asina lew di bisa ku e direktor di CAH a malgastá hopi plaka di komunidat sin logra resultado positivo pa e kompania, pa èrport of pa nos ekonomia.
Ku otro palabra Minister Palm a akusá sr. Adriaens di mal maneho of di maneho iresponsabel.
Partido MAN ta kere ku Minister Palm ta purbando di tapa su propio mal maneho i inkapasidat pa atendé ku nos ekonomia. E Minister no ta honesto ni hustu ku e direktor di CAH ni ku pueblo di Korsou.
E direktor di CAH a haña un bon evaluashon di su trabou manera nos a komprondé for di un relato ku a sali den korant.
Pa nos di partido MAN ta insólito kon akinan ta bolbe kibra ku étika i regla di bon gobernashon, mas ainda si nos mira ku sr. Maurice Adriaens a skor komo e miho kandidato pa bai okupá e puesto di direktor di CTB.
Pues si Minister Palm no kier mira sr. Adriaens na èrport mes, e por pone na CTB.
Esaki ta un prueba di ku ta kore kier kore ku sr. Adriaens pa motibunan politiko i nada mas, pasó probablemente ya tin un kandidato ku partido Pais of Minister Palm tin pa bai okupá e puesto aki.
Nos di partido MAN ta di akuerdo ku sr. Armin Konket di PAR ku a pidi pa Minister Palm hala bek su desishon, of sr. Palm tin ku saka su konklushon i baha, si e no por bin ku e prueba(nan) ku sr. Adriaens a hiba mal maneho.
Partido MAN ta kontentu ku nos lider Hensley Koeiman huntu ku otronan a pidi un reunion publiko den Parlamento pa atendé e asuntu aki. Partido MAN no ta aseptá ku ta sigi yag riba nos profeshonalnan, sea di kua koló polítiko nan ta, of sin koló politiko mes, pero ku ta kapas i ta sirbi Kòrsou…
Fuente Notisia Klik


text:
Enfoke ta riba cooperacion mas grandi cu paisnan di Reino Hulandes
ORANJESTAD (AAN): Embahador di Merca pa Reino Hulandes, sr. Timothy Broas , kende tabata den compania di Consul General Mericano Moore, a bishita Aruba e siman aki. Embahador Broas a wordo apunta aña pasa door di Presidente Mericano Barack Obama y ta staciona na Den Haag.
Actualmente e ta bishita e islanan Hulandes den Caribe, Corsou, Sint Maarten, St. Eustatius y awor e ta na Aruba. Prome Minister Mike Eman tabatin e honor pa topa cu Embahador Broas pa discuti e relacionnan entre Merca y Aruba, incluyendo turismo, cooperacion hudicial, ayudo na turista- y comerciantenan Mericano y tambe a papia riba e bon cooperacion cu ta existi entre e dos paisnan aki.
Tendencia positivo di Ban Traha ta sigui
ORANJESTAD (AAN): For di luna di Januari 2014 a inicia e proyecto “Ban traha” bao di ministerio di drs. Paul Croes Minister di Asuntonan Social, Hubentud y Labor.
Na inicio di proyecto aki ta tin un total 2912 persona cu ta ricibi e sosten financiero di gobierno y awe na luna di Maart 2015 e resultado a bira cu tin un total di 2685 persona. Locual esaki ta significa, cu na e momentonan aki tin un total di 230 persona menos cu ta hayando e sosten financiero di gobierno y cu nan a worde reintegra den e mercado laboral.
For di cifranan cu Minister Croes a ricibi for di departamento di Labor, indicacionan ta mustra cu mas di 140 persona di e 230 persona, na e momento aki a ricibi un trabao fiho.
ORANJESTAD(AAN): Den cuadro di su maneho y vision pa e comunidad di San Nicolas Minister Mike de Meza ta sintie sumamente contento di por a mira hopi interes di diferente asociacionnan manera SNBA, Asociacion di Barnan, ATIA, AHATA, Camara di Comercio, Asociacion di Banco, empresarionan activo na San Nicolas y tambe inversionistanan nobo pa e desaroyo positivo pa su districto y habitantenan, cu pa hopi aña caba a worde poni un banda.
Durante añanan San Nicolas a conoce varios proyecto cu a worde realisa pa un Gobierno y mester bisa awe cu tur e proyectonan aki tabata e inicio pa empresarionan y inversionistanan wak e potencial y e rikesa di cultura cu San Nicolas tin pa ofrece na nos localnan y bishitantenan internacional, e mandatario a bisa.
ORANJESTAD (AAN) – Tin un tema interesante cu tambe a haya un Dia Mundial, ya pa ocho aña consecutivo. Algun pais a celebra esaki diabierna 13 y otronan lo celebra dia 21 di Maart.
Ta trata aki di e Dia Mundial di Soño. E tema pa 2015 ta “E desafio di drumi den e mundo moderno di awe”.
Na 2001 e Asociacion Americano di Sociedadnan di Soño (AASS) y Organizacion Mundial di Salud (OMS) a decreta e Dia Mundial di Soño.
E dos instancianan aki a constata cu den nos mundo moderno cada bez ta mas dificil pa concilia e soño, y cu e dificultad pa drumi no conoce edad. Insomnio ta domina hopi di nos mucha, hoben, adulto y personanan den e di tres edad.
Minister Otmar Oduber
ORANJESTAD (AAN): Durante conferencia di prensa, Minister Otmar Oduber a comenta riba un di e discusionnan cu tin pa loke ta e calidad di turistanan cu ta bishita nos isla y en especial e turistanan Venezolano.
El a indica cu ora haci un analisis riba e bishitantenan Venezolano, por mira cu en berdad un gran cantidad di personanan ta bin pa e hub cu ta worde haci na nos isla pa bay otro destinacionnan. Por ehempel pa luna di februari e Venezolanonan cu a keda pa un anochi (esnan cu ta haci e hub) a crece di 584 na 2014 pa 3978 na 2015, es decir, un crecemento di casi 600%.
Segun Alan Howell:
ORANJESTAD (AAN): Segun Alan Howell renoba y percura pa nos barionan keda limpi y bonita ta un di tarejanan cu gobierno ta trahando duro ariba dje.
Manera hopi hende ja por a ripara con bonita e caminda y e infrastructura na Pastoor Hendrikstraat ta kedando.
Minister minister Mike de Meza y minister Benny Zievinger hunto cu nan team a percura pa cu esaki keda den gran forma.
Decano University College Utrecht Dean Rob van der Vaart ta urgi
ORANJESTAD (AAN): E ta mas facil pa universidadnan hiba un operacion sostenibel cu duna educacion riba sostenibilidad. E retonan ta hopi, pero Dr. Rob van der Vaart, Decano di University College Utrecht, ta convenci cu esaki no solamente ta posibel sino necesario pa asina crea sociedadnan sostenibel.
Universidadnan tin un papel pa contribui na comunidadnan sostenibel, y recientemente durante un lectura bon atendi na Universidad di Aruba, UA, e Profesor a elabora pakico estudionan na nivel di bachelor’s mester y por adopta e filosofia aki.
Sostenibilidad ta hopi den mente ultimo tempo. Su definicion amplio ta cumpli cu necesidad di e generacion actual sin compromete e abilidad di generacionna futuro pa logra nan necesidadnan.
Minister Michelle Hooyboer-Winklaar na United Nations
ORANJESTAD (AAN): Riba dia 9 di Maart ultimo, Nacionnan Uni a trata un resolucion nobo di e comision cu ta traha riba “Status of Women” y tratadonan existente relaciona cu derechonan di Hende Muhe y igualdad di genero. E resolucion nobo cu a worde adopta y ta sostene door di Gobiernonan di rond mundo, ta re afirma e compromiso politico cu tin pa continua trabaonan necesario pa yega na igualdad di genero.
Esaki ta un re afirmacion, mirando cu ta 20 aña pasa cu paisnan a bini hunto na Beijing, na China y a declara nan compromiso pa cu derechonan di hende muhe.
Mirando cu ainda ningun pais a yega na igualdad, e ta rekeri reconocemento di e hecho aki, y pa Gobiernonan y representantenan di Gobiernonan presente un biaha mas declara nan compromiso pa cu e causa di igualdad y derechonan di hende muhe.
Un deseo expresa na nos redaccion:
ORANJESTAD (AAN) – Tin empleadonan publico cu ta expresa un deseo cu nan tin como ambtenaar.
E deseo aki ta pa tur departamento di gobierno stimula y motiva nan personal manera SVb ta haci.
Empleadonan publico cu no ta traha na SVb pero tin amistadnan cu ta traha akinan, ta constata cu nan ta masha contento y ta purba di no tuma AO ora nan bira malo, solamente si nan no por cana ni lanta mes foi cama.
Ambtenaarnan cu ta traha na SVb ta haya hopi motivacion for di nan hefenan cu ta wordo alavez stimula pa e director, y tur trahador ta haci nan best pasobra nan ta haya reconocimento, ora durante un aña largo no ta bay AO.
Premier Eman tin admiracion pa trabaonan haci
ORANJESTAD(AAN): Durante su bishitanan di bario Minister President Mike Eman ta worde acompaña pa contratistanan di SERLIMAR y DOW. Nan ta percura pa limpiesa canto di caminda, den barionan y centronan di ciudad. Cada bes Minister President ta gradici e trahadornan aki pa nan bon trabao cu ta uno duro, pero satisfactorio si mira e bunita resultado.
Minister President Mike Eman a conta un grupo di contratista con recientemente e tabata na Corsou pa Statuutdag y eynan el a worde acerca pa esposa di un ex Premier di Antiyas cu a bisa cu no mucho tempo pasa e tabata na Aruba y kier a duna Prome Minister Mike Eman elogio pa e forma con e matanan di kwihi di Aruba ta worde hopi bunita cuida pa loke ta e trabao disnoeimento y limpiesa.
Minister Dowers:
no tin plannan pa muda prison
ORANJESTAD(AAN): Minister di Husticia y Maneho di Adiccion, Arthur Dowers durante di su bishita na KIA diaranson den un entrevista a splica cu e conceptonan ta cla y ta den fase di prepara e plannan pa e trabao grandi di reconstruccion/expansion cu mester tuma luga den e proximo añanan na KIA.
No tin plannan pa muda e prison. El a splica cu el a papia tocante e proyecto aki na Hulanda y e ta sinti cu na Hulanda tin oido si pa yuda, pero e no ta kere ni tin speranza cu Hulanda mes lo financia e proyecto.


text:
Di Bèrdat Demoñonan Ta Eksistí?
E kontesta ku Beibel ta duna
Sí. Demoñonan ta “angelnan ku a peka,” kriaturanan spiritual ku a rebeldiá kontra Dios. (2 Pedro 2:4) E promé angel ku a bira demoño ta Satanas e Diabel, kende Beibel ta yama “gobernante di demoño.”—Mateo 12:24, 26.
Rebelion den tempu di Noe
Promé ku e Diluvio den tempu di Noe, hopi angel a rebeldiá kontra Dios. Beibel ta bisa ku “e yu hòmbernan di Dios a mira ku e yu muhénan di hende tabata bunita; i nan a tuma esposanan pa nan mes, esun ku nan tabata kier a skohe.” (Génesis 6:2, Beibel Santu) E angelnan rebelde ei “a bandoná nan propio lugá di biba” den shelu i a tuma kurpa humano pa tene relashon seksual ku hende muhé.—Hudas 6.
Ora e Diluvio a yega, e angelnan rebelde a bandoná nan kurpa humano i a bolbe na shelu. Sinembargo, Dios a saka nan for di su famia. Komo parti di nan kastigu, Dios a prohibí e demoñonan pa nunka mas nan bisti kurpa humano.—Efesionan 6:11, 12.


text:
MEP ningun momento tabatin of tin cumprado pa refineria Valero
Durante conferencia di prensa a sali na cla
ORANJESTAD (AAN): Fraccion di MEP diaranzon mainta durante di su conferencia di prensa tradicional, no por a duna ningun informacion riba e candidatonan cu e partido aki ta bisa cu e tin, pa cumpra refineria Valero y habri esaki di nobo. Al contrario, dado momento Adi Thijsen di fraccion di MEP a bira sumamente irita cu preguntanan di miembronan di prensa y dado momento hasta a bay asina leu na insinua cu sr Bill Day, cu kende e periodista Hilario Donker a combersa riba benta di e refineria, lo a gaña e periodista aki.
Ningun pregunta riba nomber di compania of hendenan cu MEP ta bisa cu e tin pa cumpra e refineria, a ser menciona pa miembronan di fraccion di MEP, kendenan claramente a confirma cu tur e accion cu e partido ta hibando dilanti di e refineria, ta un tipo di comedia politico y nada mas.
Parlamentario Rasmijn hasta a cuestiona e trabou cu prensa a bin ta hibando y hasta a bira chistoso ora cu el a insisti cu ta prensa lo tin cu haci su trabou y trata di haya sa nomber di e companianan aki cu lo kier cumpra e refineria.
Ningun momento Rasmijn tabatin un contesta valido pa duna na miembronan di prensa y solamente a mustra cu e accion di MEP ta un accion sin meta y sin futuro, simplemente buscando un discusion politico mirando cu e partido no tin algun drechi pa presenta na pueblo. Hasta declaracion cu su lider Evelyne Wever Croes a duna na 2011 den Parlamento di Aruba, cu partido MEP lo tin hende pa cumpra e refineria for di Valero pa “su mañan mes” segun Adi Thijsen, tanto Marlon Sneek di AVP como miembronan di prensa, ta compronde robes ya cu e “un dia” aki, no necesariamente ta mara na un solo dia.
Sinembargo mientras tanto e “un dia” di Evelyne y MEP a dura cinco aña caba y ta bolbe confirma cu na 2011 MEP a hunga mesun comedia aki y awor cinco aña despues, MEP kier hunga mesun wega aki, sabiendo cu nan no tin algo pa duna Valero of pueblo di Aruba.


text:
September 12, 2013 / Lokal
Investigashon den fase desisivo:
...segun presidente NAPB, Ronaldo Abrahams...
Fiskal Schoop den su kalidat di Bosero:
...minister Francisca a hiba e petishon Konseho Minister...
Ounke no tin indikashonnan di suisido: TIN MEDIDANAN EKSTRA PA EVITA KU MONICA POR KOMETE SUISIDO Miéntras a entrega famia di Luigi e kadaver
Minister Navarro: AKI 3 PA 4 SIMAN LO TABATIN MAS INFORMASHON PA DUNA KOMUNIDAT Moshon a aselerá e proseso di duna informashon
Ministerio Públiko ta komprondé e gana di mas informashon: SAKA MUCHU INFORMASHON TA MATA UN INVESTIGASHON Seguridat di testigunan i sospechosonan tambe ta hopi importante
...El a kue machete i bringa ku malechornan...
...di akuerdo ku sentensia di wes... RAPORT SIKIATER A INDIKA KU TESTIGU A TRATA KITA BIDA ...despues di a inkriminá sospechoso asesinato...
Sekshon di konferensha di ICT di BTP
Menasa ku islanan ta pèrdè 23 mion euro
Apesar di ta haña mas prima
KPMG den Karibe Ulandes I Sürnam – Sèptèmber 2013 KPMG KU SEMINARIO TOKANTE STRATEGIANAN INFRASTRUKTURAL PA ISLANAN DEN KARIBE ….na Miami
EMPLEADONAN SEKTOR DI TURISMO A TERMINA TRAINING DI SERVISIO NA KLIENTE
© 2013-15 Extra - Notisia di Korsou


text:
October 11, 2012 / Lokal
...parlamentario Van Raak ke sa dikon...
MEDIANAN ULANDES I DOMINICA A SKIRBI RIBA “AFFAIR” SCHOTTE KU MAFIA
...Kòrsou no tabatin interes... ROYAL CARIBBEAN CRUISES TA INVERTI 300 MION DOLER NA BARBADOS ...èks minister Hakim: Nos mester e tipo di invershon ei...
...segun Minister enkargá ku asuntunan di reino, Liesbeth Spies: GOBIERNU DI KORSOU TA KARGA RESPONSABILIDAT PA ELEKSHON ...kontestando van Dam riba pregunta:“Schotte ta kumpra voto”...
...Warda di polis Punda ku tim nobo Toezicht Handhaving Team (THT)... KONTROL DI TRAFIKO PISA RIBA CARACASBAAIWEG ...Nan ta aktivo pa algun dia kaba...
... A duna Hubert “ Yubi “ Kirindongo su Balor...
Abogado Moenir-Alam ta di opinion:
Siudadano ta reklamá (mal)trato di polis Otrobanda.... “PLOEG SINKU” BIRANDO UN “PLOEG SIN KUNES” ...Pa motibu ku a sinta riba trapi di bandera riba Brionplein....
...Aparentemente a pega e vehíkulo na kandela...
CAP TA UNI KU STICHTING SIGNAAL SOCIAAL I CWM PA RENOBA PLENCHI PA HUNGA
Durante kampaña pasá a primintí ku ta baha preis:
© 2013-15 Extra - Notisia di Korsou


text:
December 28, 2012 / Lokal
Den vários kaso e kokaina ta subi bordo na Kòrsou
...Sindikalista Alcides Cova: Desgustá ku no a paga lumpsum ni oumento...
...Willem: AAV tambe ta fadá... ISLA SU ROL DEN KUMPLIMENTU AAV NA SGTK TA GRANDI ...Turnaround grandi den 2013 lo por tin konsekuensia pa refineria...
...di akuerdo ku minister Dominique Adriaens... DAE TA RESPONSABEL PA SU BUELONAN ...venezolanonan detené pa agreshon, laga liber...
AQUALECTRA TA KEDA BUSKA SOLUSHON PA KUMPLI KU KOMPROMISONAN
...segun akuerdo di gobernashon...
Segun rapòrt riba e promé liña di kuido na Kòrsou...
...den akuerdo di gobernashon riba hustisia: MAS “TAREA KOMO KASTIGU” I BANCHI PA HOBENNAN ...miéntras ta atendé ku posishon hurídiko di polis...
...segun A k uerdo p a Gobernashon....
Adeck: Aplouso pe inisiativa di Giro Bank
© 2013-15 Extra - Notisia di Korsou


text:
Afrika
Afrika ta e di dos mas grandi continente i popula dispues di Asia. E tin mane 30.2 million km² di tera incluendo pari isla. E ta kubri 6 % di nos mundu. E tin billiones di hende foi 2009 den 61 teritorio anto e ta konta pa 14.72% di nos mundu su population.
E kontininte ta sorondoná dor di e Oceano Meditariano foi di parti nort, anto e Kanal Suez i e Laman Korá huntu ku e Peninsula di Sinai na e parti nort-oeste, i e Oceano Atlantico na e west. E continente tin 54 pais ku ta manda riba nan mes, incluendo Madagascar, pari otro isla, i e Sahrawi Arab Democratic Republic


text:
Trahadonan di Tiara Air no a cobra
ORANJESTAD(AAN):Un grupo di mas o menos 15 pa 20 empleado a reuni dilanti oficina principal di Tiara Air, den cual nan a bay mustra nan malcontento pa e hecho cu nan no a cobra ainda, siendo cu nan lo mester a cobra for di algun dia pasa caba.
E compania ta pasando dor di retonan financiero pa e hecho cu no tin acceso facil na nan fondonan na Venezuela. Director a bisa cu ta spera di haya cooperacion di banconan pa paga entre dialuna of diamars proximo.
Pa e empleadonan, ta imposibel sigui wanta e situacion asina, den cual desde algun luna caba ta presenta problema pa cumpli cu salario.
Luna pasa ATA a injecta casi 2 miyon florin pa yuda e aerolinea, pero ata awor na final di November ta presenta e mesun situacion. Nan ta boga pa bin un solucion permanente den cual nan por cobra y asina cumpli cu nan obligacionnan.
Alejandro Muyale a sigura nos cu el a manda informa e empleadonan debidamente di e tardansa y e reto pa por cumpli cu e pago di salario na ora. El a bisa cu e placa tey, pero mester pasa di un banco pa otro.
A spera cu banconan lo a coopera pa los e salarionan toch, pero lamentablemente esey no a sosode. E speransa ta cu na inicio di siman e salarionan lo por pasa.
Pa e empleadonan, ta keda un asunto imcomprendibel con nan coleganan di GenAir si ta cobra na ora y nan di Tiara, perteneciendo na e mesun grupo di compania, no ta gosa di e mesun trato. Ta purba forsa e doñonan di GenAir y Tiara, esta famia Muyale, pa trata e empleadonan e mesun cos.
Na final un grupo di trahado a mustra comprension y a bandona e oficina cu e speransa di por cobra otro siman.


text:
January 21, 2015 / Lokal
...Anthony de Lima di CTEX den karta ta duna... HUNTA KOMISARIO TIN DOS SIMAN PA HALA DEN DESISHON DI NON-AKTIF ...tin preshon polítiko riba e hunta di komisario...
...esnan ku kasi a dal den avion JetBlue...
170 Persona a partisipá na konferensha di trabou
Biaheronan for di Oropa a subi ku 16%
...Ku Leeflang komo lider polítiko i Billy Pandt komo presidente... PARTIDO UN KORSOU HUSTU KLA PA ELEKSHON ...UKH Pa esnan ku no tin bos den komunidat...
Segun direktor Blanchard
CHIKUNGUNYA A LAGA JESUS-LEITO KU TROUMA!
Djamars 27 yanüari
Demostrando kompromiso ku turismo
© 2013-15 Extra - Notisia di Korsou


text:
Mama ta sinti cu e criatura a wordo neglisha pa e chofer, ambulance y docter Daza na Polis
Mucha a sufri golpi den accidente di bus escolar:
ORANJESTAD (AAN) – Diabierna ultimo pa 1.30’ or di atardi, a sosode un accidente di trafico na momento cu un unidad di Arubus escolar a box cu un auto di famia, y varios mucha a haya golpi.
Na redaccion di DIARIO a presenta un mama Maisula Gonzalez, cu su yiu Fabricio Toyo, cu ta un di e muchanan di school pasahero di e bus S-12. E mama a declara cu dos ambulance a bin na e lugar pa atende e pasaheronan di e auto particular, pero nan no a brinda e muchanan ningun control, siendo cu algun di nan tabata keha di dolor den algun parti di nan curpa. E chofer di e bus escolar, cu segun e hobencito a bisa den nos redaccion ta djis a pidi un otro bus y a subi tur mucha pa djis nan bay cas, sin a preocupa mes con nan condicion ta.
Fabricio a dal riba e hero di e stoel y tabata sinti dolor na su neck y no por a habri su wowo banda drechi. Un dama cu tabata coriendo riba e ruta na momento cu e muchanan a baha pa subi otro bus, a mira cu Fabricio ta mustra malo, cu e no por move su neck y cu tampoco por a habri su wowo.
El a pidi personal di ambulance pa hiba e mucha na Eerste Hulp, pero esaki a wordo nenga, anto di su mes iniciativa a hibe na “Quality Chiropractic Clinic” na Wayaca, unda e hobencito a wordo yuda pa docter Roga. E tratamento aki e mama mes a paga, siendo cu cada un mucha cu tin carchi di Arubus ta asegura y esaki kiermen cu Arubus mes tin cu para responsable pa cualkier gasto medico den caso di accidente.
Docter Roga a skirbi riba blachi cu e ta supone cu e mucha por tin un fractura pasobra su neck tabata stijf y e no por a habri su wowo, loke e ta kere ta debi cu e golpi a afecta un nervio. El a aconseha e mama pa hibe Eerste Hulp na Hospital Horacio Oduber pa nan saca potret.
E mama, logicamente hopi preocupa a hiba e yiu na servicio di emergencia, pasobra e tabata keha tambe di hopi dolor di cabes. Aki el a wordo atendi pa docter Daza Rafael, ken a bisa cu e mucha no falta nada, y a nenga di mande saca potret, y a expresa cu dr. Roga no sa nada!
Ora e mama a mustra su preocupacion e docter a rabia y a puntre si e ta docter y si e ta desconfia di dje. E mama a bise cu e no ta desconfia di dje, pero cu e mester compronde cu e ta preocupa pasobra su yiu ta keha di dolor di cabes y no por habri un wowo. El a bise cu esey ta debi na e golpi y a dune un receta di Paracetamol (e remedi magico na Aruba).
E mama ta hopi indigna y mas ora e ta lesa den corant cu hopi ta wordo haci pa mehora e servicio di Poli y di hospital en general, locual e no a ripara mes ni sikiera pa yuda un mucha, esta su yiu!
E mama ta sinti cu su yiu a wordo neglisha tanto pa e chofer di Arubus como pa ambulance y e docter na Poli.
ARUBUS:
DIARIO a tuma contacto cu un funcionario di Arubus ken a confirma cu e muchanan cu ta haya transportacion den bus escolar ta asegura contra accidente. El a aconseha pa e mama bay cerca señora Diana Kock di Arubus cu e caso aki. Lo ta bon si tin mas mucha cu a haya golpi y cu podise ta keha di algun dolor, pa nan tambe bay cerca sra. Kock cu e situacion aki.


text:
Editorial: E VICTORIA CATEGORICO DI AVP
E resultado di eleccion ta aden, y pa mi sin ningun sorpresa impresionante. Lo excepcional no ta cu Andin a saca 3 mil y pico voto riba su nomber, y asina a logra 1 asiento den Parlamento, sino cu ta e so a carga e partido, loke den cierto sentido tabata di spera. E resto di candidatonan no a contribui cu nada considerable. E partido di Rudy Lampe tabata destina pa fracasa y ta esey a sosode tambe. Bo no por core un campaña riba un topico cu mayoria ta rechaza, y asina mes spera un apoyo cu bo no ta bay haya. Rudy no ta un mal candidato; e ta inteligente, e ta dedica na su obhetivo, e ta inverti hopi energia pa logra su meta, pero loke e ta nenga di compronde ta cu e mester bin cu un proyecto aceptable pa Pueblo. E legalizacion di marihuana sigur no ta popular y no tin ningun posibilidad tampoco di bira popular na Aruba. Pa loke ta Booshi, ta tempo pa e compronde cu su retiro di politica ta e mes a determina cu e partido nobo cu el a lanza. Benny Nisbet simplemente no tin e talento pa analiza e señalnan den mundo politico cu tur otro hende ta mira, pero cu pe ta keda scondi den scuridad. Pesey el a agrega un fracaso mas na e cadena largo di fracasonan cu el a bin ta sufri den politica.
MEP ta otro storia. Evelyn di berdad a sorprendemi (gratamente) cu mas di 3 mil voto. Glembert, a pesar di e atakenan cu a sali den DIARIO (pone bon tino cu mi ta bisa a ‘sali’ den DIARIO, y no cu nan a ‘bin’ di parti di DIARIO!) a duna un bon demostracion di su carisma y su veterania politico. E asina yama “Grupo Preocupa” cu a aremete contra dje cu avisonan paga, no a logra su meta, ya cu Glembert a acumula mas di 2200 voto riba su nomber. Un bon presentacion di un politico cu sa haci bon uso di su popularidad (o carisma) y su capacidad politico. No lo sorprendemi si pronto nan eligie lider di e partido cu su tata a funda.
Mike Eman a sali, manera cu mi a spera, e vote-getter mas grandi di Aruba, sigui pa Otmar Oduber, kende a logra un apoyo di mas di 4 mil votador. Pa ningun hende e por ta un sorpresa pasobra loke el a haci den corto tempo cu turismo, no a ser iguala anterior na dje, y mi ta duda lo ser supera pa cualke otro Ministro den futuro si esey bira e caso. Di Benny Sevinger mi no a spera menos, ya cu el a duplica su votonan y a logra mas di 3930 voto cu e apoyo masal di e votadornan.
Fuera di esey, AVP a supera e 30.000 votonan cu tabata parce hopi dificil pa alcanza, demostrando cu e ta un partido constantemente den ascendencia. Di dje por spera hopi ainda, y si e lidernan di e partidonan di oposicion pone nan pasionnan un banda y mira realidad pa loke e ta, nan lo compronde cu den proximo eleccion AVP ta bay crece mas ainda. Kico nan ta bay haci pa enfrenta e reto futuro ey? Djis confia cu AVP ta bay fracasa? Cu e no ta bay por logra supera e debe cu tin nan asina preocupa y asina yen di speranza pa su fracaso? Nada di esey ta bay sosode. AVP ta bay logra soluciona e problemanan cu tin riba mesa, e ta bay ehecuta proyectonan cu ta bay realza Aruba, y e ta bay conclui su proximo mandato cu un triunfo mas categorico cu esun cu el a caba di logra.
Ya el a vence su mas proximo rival (MEP) sacando dos biaha mas voto cune, y ya e prome 6 nan riba su lista a demostra cu nan so bal den practica y den expectativa mas di 10 asiento. E resto di candidatonan lo percura pa e asientonan adicional, cu ya caba ta priminti di ta un bon cantidad!
Mi ta manda un pabien categorico na Mike Eman, e miho Prome Ministro den e historia di nos pais, y pa Otmar Oduber, e di dos votegetter mas grandi di Aruba, pa e hazañanan cu el a logra caba y loke por spera di dje den e futuro nos dilanti. Mi felicitacion ta extensivo na un Mike de Meza hopi eficiente, un Benny Sevinger cu sin mucho buya a demostra un clase politico envidiable, un Marisol cu a comproba cu su votonan ta di dje y no di cualke partido anterior, y pa tur e resto di candidatonan cu a contribui den un forma categorico na e victoria aplastante di AVP.


text:
Gobierno a reuni cu grupo di trahadornan di Valero cu no a firma ningun acuerdo ainda
ORANJESTAD (AAN): Diaranson atardi Promer Minister Mike Eman y Ministernan Otmar Oduber y Mike de Meza, tabatin un encuentro cu e e trahadornan (algo menos cu 100) di Valero cu te na e momentonan aki no a firma ningun acuerdo cu e compania aki.
Minister Oduber a duna di conoce cu e trahadornan na un manera hopi responsabel a presenta e situacion di kico nan opinion ta y pa kico nan ta para pe na e momentonan aki. A palabra cu e trahadornan cu riba diferente punto ta bay tin accion tumando lugar, manera por ehempel pa DPL ta mas envolvi riba tereno di duna sosten necesario na e trabaonan cu mester worde haci, pa intermedia cu Valero nan ponencia presenta y evita cu mester yega corte.
Y tambe riba e punto di belasting cu mester worde paga riba e uitkering cu nan ta bay haya cu e terminacion di nan trabao.
E trahadornan aki a bin cu un proposicion riba e parti di belasting cu ta core entre 25 te cu 0% y e mandatario encarga cu Labor a mustra riba e precedente cu lo por crea cu algo asina pa futuro, pero tambe pa esnan cu no a haye den pasado. Minister de Meza di su banda a bisa cu no por tuma e tipo di decisionnan aki solamente un biaha.
Banda di esaki Minister Oduber a mustra tambe cu por wak’e tambe como un tipo di ‘inhusticia’ pasobra un persona por haci un claim riba un porcentahe mucho mas abou y dos dia despues haya un trabao.
Gobierno a palabra cu e trahadornan cu lo bay pense y e trahadornan a keda di duna Gobierno informacion adicional, mientras cu Minister de Meza a mustra riba e hecho cu ya caba a duna instruccion pa baha e belasting di 25% cu ta na e momentonan aki pa 15% en general.
E mandatario a duna instruccion pa e departamentonan concerni traha den e direccion aki, aunke a palabra cu lo discuti riba e proposicion di e grupo.


text:
LIDERNAN DI PARTIDONAN SIN ASIENTO NO A YEGA 700 VOTO
Benny Nisbet di PPA e peor cu menos voto.
ORANJESTAD(AAN)– Di e partidonan cu no a saca asiento den eleccion diabierna ultimo, ningun di e lidernan a yega 700 voto.
E perdedor mas grandi a resulta Benny Nisbet di PPA cu a logra 245 voto so mientras cu su partido a saca 506 voto, E cantidad mas halto di voto cu el a logra ta na EPB San Nicolas cu 20 voto.
Lider di RED, Rudy Lampe, a haya un total di 613 voto di e total di 1209 cu su partido a logra. Remarcable ta cu su lucha a legalisacion di Canabis a haci cu e cantidad mas grandi di voto cu el a haya ta bini di precisamente e presonan na KIA cu a dune 25 voto.
Booshi Wever cu su UPP a termina cu un total di 805 voto di cualnan e lider mes a haya 652 y cu na Filomena MAVO na San Nicolas el a haya mas tanto voto cu ta 55.
Den ultimo 30 aña Benny Nisbet a cay di 2612 pa 1896, sigui ca a 881 na 1989, subi pa 1119 na 1993, cay atrobe pa 944 na 1994, subi cu algun voto pa 968 na 1997, cay un poco pa 931 na 2001, sigui cay pa 436 na 2005, cay pa 329 na 2009 y logra awor su peor caida pa 245 na 2013.
Booshi Wever cu MEP tabata tin 260 na 1983, yega 293 na 1985 haya dos voto mas acerca na 1989, subi pa 50 na 1993, cay pa 406 na 1994, subi un biaha mas y yega 524 na 1997, logra algun 100 voto mas pa termina cu 833 na 2001, aumenta cu casi 300 mas na 2005 pa yega total di 1311, haya algo mas di 100 mas na 2009 pa yega na 1441, y den eleccion di diabierna ultimo despues di a sali di MEP y lanta su propio partido UPP, Booshi Wever a termina cu 62 voto cu s mas cu mitar el a perde di eleccion anterior.


text:
February 1, 2013 / Lokal
Humphrey Davelaar: no tin yagmentu riba hende pero mester drecha kalidat servisio
...Willem: E retraso ta hopi grandi pa hopi aña kaba...
...E tiponan ya a bres e porta di e Toyota Tercel...
...Willem: AAV tin palabrashon firmá ku Isla... AAV NO TA MOVE MIENTRAS ISLA NO PAGA ...Kada akshon ku stroba Isla ta hiba refineria mas atras...
CAH a opta pa fórmula general pa kompanianan lokal
Segun Minister di Finansa, dr. José Jardim.... GABINETE HODGE LO NO USA MAS KU MITAR DI PRESUPUESTO ...E próksimo gobièrnu lo haña fondo sufisiente...
© 2013-15 Extra - Notisia di Korsou


text:
Minister Otmar Oduber a desea tur parlamentario hopi exito
ORANJESTAD (AAN); Diamars mainta Minister Otmar Oduber tabata presente hunto cu su demas coleganan minister (tanto actual como futuro) durante e huramentacion di e 21 miembronan cu lo representa nos poblacion den e di nuebe Parlamento di Pais Aruba.
Cu e huramentacion aki ta cuminsa un era nobo pa Parlamento di Aruba, unda lo sigui boga pa bienestar di nos dushi isla.
E grupo di parlamentario nobo cu lo trece nan experticio riba mesa cu sigur ta un balor agrega na e parlamentarionan cu ya caba ta conta cu mas experiencia den nos organo di mas halto.
“Mi kier desea cada un di e 21 parlamentarionan elegi door di nos pueblo hopi exito den nan trabao, hopi perseverancia, dedicacion y pasion pa por representa nos pueblo manera debe ser y specialmente teniendo bienestar di nos isla na pecho. Pabien cu boso reto nobo”, Minster Otmar Oduber a expresa.


text:
Fecha nobo pa seminario “Lending with Confidence”
Pa por cumpli cu demanda grandi
ORANJESTAD (AAN): CIB WORLDWIDE ta anuncia fecha nobo pa su tremendo seminario “Lending with Confidence,” cual lo tuma luga diaranson 4 di juli 2012 na Hyatt Regency pa 9or di mainta. “E seminario aki ta algo innovativo pa e mercado di Aruba y un “must-attend” pa tur negoshante of personanan den e sector financiero”, segun Nancy Croes, representante local pa CIB WORLDWIDE a bisa.
“E ta un seminario riba un topico poco trata aki na Aruba, pero hopi necesario, specialmente mirando e economia actual,” Croes a bisa.
Nancy Croes a sigui amplia, “Cada negoshi cu participa na ‘Lending with Confidence’ lo haya un extra ‘edge’ ariba nan competencia pasobra nan lo tin informacion valioso cu por haci e diferencia entre si nan lo survive e economia actual si of no.”
Participantenan lo siña e strategianan mas nobo y mas efectivo pa trata cu clientenan cu no kier paga. Na mes momento lo trata metodonan pa mantene “customer satisfaccion” y relacionnan di negoshi duradero cu ta beneficia tur dos partido.
Topiconan cu lo worde trata lo ta entre otro reduccion di riesgo, comprende ki ora y con pa re-negosha terminonan di credito, identifica e señalnan di peliger ora evalua si ta extende credito na un cliente, reconoce e limitacionnan di declaracion financiero (statements).
E seminario ta worde presenta pa M.D. Greenidge, kende ta un Credit Manager certifica na Canada cu mas di 10 aña di experiencia den desaroyo strategico di “small business,” maneho di riesgo y experiencia den expansion di negoshi.
Globalmente, companianan chikito y mediano ta uza su habilidadnan di maneha riesgo pa restructura nan negoshi y hiba nan na un otro nivel cu exito, posicionando nan mes strategicamente. Cu specialidadnan den financiamento, acquisitions, y financial monetization señora Greenidge ta facilita seminarionan pa corporacionnan grandi y negoshinan chikito, institucionnan financiero, retailers y entrepreneurs.
“E seminario aki ta uno hopi importante pa e mercado di Aruba,” Croes a bisa, “pa sostene nos negoshinan local y haci cu nan lo ta exitoso.”
Pa mas informacion por bishita e pagina Web di CIB WORLDWIDE na www.cibworldwide.com.


text:
FOR DI NOS ARCHIVO
E Kafetaria Tabata Drei Riba Amor
NOS ta sinti nos masha kontentu ora nos bini huntu na asamblea i kongreso pa kome na e bankete di Yehova. Pero tin un kos mas ku ta kontribuí na nos alegria na e okashonnan ei: e dushi momentonan ku nos ta pasa komiendo kuminda literal huntu ku nos rumannan.
Na sèptèmber 1919, e Studiantenan di Beibel a tene un kongreso di ocho dia na Cedar Point (Ohio, Merka). E rumannan a hasi areglo ku vários hotèl pa duna alohamentu i kuminda na e delegadonan. Pero a bini asina tantu hende ku mayoria di e waiternan di un hotèl a kita. E manager di e kafetaria tabata asina desesperá ku el a puntra si tin delegado hóben ku por a duna un man, i hopi ruman a ofresé nan mes. Sadie Green tabata un di nan. El a bisa: “Tabata promé biaha ku mi a traha waiter, pero nos a pasa masha dushi.”
Den e añanan ku a sigui, masha hopi ruman—entre nan un kantidat di hóben—a traha ku smak den kushina na kongreso preparando kuminda pa e rumannan. E trahamentu ku otro ruman a motivá hopi hóben pa pone metanan spiritual. Esaki ta loke a pasa ku Gladys Bolton, kende a traha den kafetaria na un kongreso na 1937. El a bisa: “Mi a konosé rumannan di otro lugá i nan a konta mi kon nan tabata vense nan problemanan. E ora ei mi a pone e meta di bira pionero.”
Beulah Covey, un otro delegado, a bisa: “E rumannan tabata hasi e trabou asina bon ku tur kos tabata kana manera oloshi.” Ma e trabou di prepará i sirbi kuminda tabatin su retonan. Tuma, por ehèmpel, loke a pasa ku Ruman Angelo Manera na 1969. Ta ora ku el a yega e Stadion di Dodger na Los Angeles (California), el a haña sa ku t’e tabata esun enkargá ku kafetaria. El a atmití: “M’a haña e shòk di mi bida!” Anto pa e kongreso ei, nan mester a koba un kanal di 400 meter pa pasa un pipa di gas pa e kushina!
Na 1982, na Sierra Leone, boluntarionan diligente mester a limpia e tereno promé i despues traha e kafetaria ku e materialnan ku nan tabatin na man. Na 1951, na e kongreso na Frankfurt (Alemania), e rumannan tabatin un idea masha ingenioso: nan a hür un lokomotif (un tipo di trein) pa generá stom pa keinta 40 wea grandi pa kushiná kuné. E rumannan a sirbi 30.000 kuminda pa ora! Pa aliviá e trabou di e 576 boluntarionan ku tabata laba tayó, esnan ku a asistí na e kongreso a bini ku nan mes kuchú ku fòrki. Na Yangon (Myanmar), e kòkinan a tene konsiderashon ku e delegadonan internashonal i a usa ménos pika den e platonan ku nan a sirbi nan.
“NAN TA KOME PARÁ”
Annie Poggensee ta kòrda loke a pasa kuné na 1950 na un kongreso na Merka miéntras e tabata warda den rei den un higra di solo pa kome: “Ku masha atenshon m’a skucha e kòmbersashon animá entre dos ruman muhé ku a bini ku barku for di Europa.” Nan tabata papia tokante kon Yehova a yuda nan yega na e kongreso. Annie a bisa: “E ratu largu ku nan mester a warda den rei—i e kalor—no tabata un problema. No tabatin niun hende mas felis ku e dos rumannan akí.”
Kon e rumannan a logra sirbi míles di hende kuminda durante e pousa di mèrdia? Na hopi di e kongresonan akí, nan tabata arma tènt grandi i pone rei di mesa haltu pa e rumannan kome pará i asina kaba lihé pa traha lugá pa otro. Un persona ku no tabata Testigu di Yehova a komentá: “E religion akí ta straño! Nan ta kome pará.”
Outoridatnan militar i sivil a keda impreshoná ku e manera organisá i efisiente ku asuntunan tabata kana. Despues ku personal di ehérsito merikano a inspekshoná nos kafetaria na Stadion di Yankee na New York City, nan a rekomendá Komandante Faulkner di Departamento di Guera Britániko p’e tambe hasi un inspekshon similar. Pues, na 1955, e ku su kasá a asistí na e Asamblea “Reino Triunfante” na Twickenham (Inglatera). El a bisa ku e por a mira ku e kafetaria tabata drei riba amor.
Pa dékadanan, míles di ruman a prepará kuminda nutritivo i ekonómiko pa tur ku a asistí na kongreso. Pero e problema tabata ku nan mester a traha hopi ora i asta pèrdè parti di e programa. P’esei, na fin di dékada di 1970, a simplifiká e areglo di kuminda den hopi pais. Anto, for di 1995 ta pidi tur hende pa bini ku nan mes kuminda. Asina e boluntarionan ku tabata prepará i sirbi kuminda por a disfrutá di e programa spiritual i di e kompania di e rumannan. *
Yehova stima su sirbidónan ku ta traha duru pa sirbi nan rumannan! Kisas tin ruman ta sinti nostalgia pa e dushi tempu ku nan a traha den kafetaria. Pero un kos no a kambia: Amor ketu bai ta e ingrediente prinsipal di nos kongresonan.—Huan 13:34, 35.
^ par. 12 Naturalmente, ketu bai tin mester di boluntario pa yuda den e otro departamentonan di kongreso.


text:
August 21, 2012 / Lokal
...Miro Anita presidente komisario ABC Busbedrijf: Konvoinan mester a yega fo’i yüli...
...Aparentemente e ta vinkulá ku kiebro na Baba’s tambe...
...ayera den staten...
Sindikato ta denunsiá ku ta duna minister Wilsoe mal informashon MANDO POLISIAL LO TA FAYANDO STRUKTURALMENTE KONTR’I PERSONAL HRM, managernan i superiornan lo ta brua tera
...Bosero Leeflang...
FCM TA DEBUTA 24/7 BB PIN PA TUR HOBEN DI KORSOU
GANADO DI 10.000 FUN MILES
ASOSASHON KONTRATISTANAN KE DIALOGO KU GOBIERNU PA YEGA NA ALGUN MEDIDA
© 2013-15 Extra - Notisia di Korsou


text:
Archivo di August, 2009
ORANJESTAD (AAN): Na Montaña diabierna anochi central di polis a instrui patruya Noord pa bay atende problema familiar.
E patruya cu a presenta, a resulta cu tata, mama y yiu homber a sali keiro. Durante di keiromento tur cos tabata bay bon, pero na caminda un dado momento a sosode discusion cu a sali for di man.
Yiu homber di e pareha su fuse a bula y a start un pleitamento formal. Polis a intermedia pa trece tranquilidad, pero e yiu homber inicialnan R.A.C. di 31 aña tabata histerico y probablemente e lo por tabata bao di substancia y no tabata comportando su mes.
ORANJESTAD (AAN): Un bida largo a bisa ayo. Un pilar fuerte den nos comunidad a doblega pa descansa den brasa di Señor na e bunita edad di 91 aña. Su imprenta di pia ta keda marka ariba diferente tereno: Su profesion di accountant e a eherce cu orguyo y dignidad.
Su sentido pa equidad (justicia) tabata asina halto cu e a yama su oficina di administracion y incasso ‘Equidad’; oficina cu el a maneha pa mas di 20 aña. Prome cu esei, den e mes ramo di accounting e a traha pa mas cu 25 aña na firma Jan C. Lacle N.V. na Santa Cruz.
ORANJESTAD (AAN) – Matutino DIARIO a entrevista señora Michelle Winklaar, candidato number 7 riba lista di Partido di Pueblo Arubano “AVP”, ken a pasa den fin di siman na diferente supermercado pa parti tas pa haci compra.
Esaki a sosode tanto na Playa como na San Nicolas unda por a mira e candidato conversa cu diferente persona mientras e tabata parti e tas.
Michelle a comenta cu el a haya hopi atencion pa e tasnan den e supermercadonan cu el a bishita y e ta kere cu hopi hende ta aprecia cu nan por bay haci compra cu un tas di un material duradero, cu no ta di plastic, y esey tabata e idea tras di e proyecto aki.
ORANJESTAD (AAN): Horible, horible loke Nel Oduber a haci cu nos pueblo y muy en particular cu e empleadonan di Valero y tur e contratistanan cu tabata traha den Valero. Nel Oduber y Nel Oduber so ta responsabel pa e drama cu ta pasa over di nos isla. Valero a bay pasobra nos tin un prome ministro cu solamente tabata wak e interesnan di su hendenan. Na tur por lo menos 6000 hende a perde trabao.
Horible un biaha mas pasobra esaki ta directamente y unicamente e falta di Nel Oduber. Na Februari 2007 Valero a propone gobierno di Nel Oduber pa e kita e BBO y pone un winst belasting y Valero a inverti 1 biyon Dollar den e planta pa renobe completamente.
ORANJESTAD(AAN)— Valero den su ultimo memo na su empleadonan a anuncia cu mirando e desaroyonan nan a dicidi cu nan lo continua e shutdown di e refineria indefinitivamente.
Esaki ta un sla inmensamente duro pa nos isla y ta directamente e resultado di mal maneho di e gobierno di MEP. Dos aña pasa Valero a ofrece gobierno pa inverti dos biyon dollar pa renoba e planta completamente pa asina por tin un refineria pa hopi tempo mas.
E oferta tabata encera cu e gobierno mester kita e BBO for di Valero y na e mesun momento elimina e tax holiday cu Valero tin y introduci un winstbelasting pa e compania. Valero lo garantiza gana of perde placa pa en todo caso paga entre 40 pa 50 miyon florin pa aña.
ORANJESTAD (AAN): Un accidente basta serio a sosode riba e caminda grandi di Playa pa San Nicolas.
Un chofer a keda gravemente herida despues cu su auto a bolter y ranca dos palo di luz. E velocidad cu e auto tabata bay direccion pariba mester tabata uno hopi halto si mira e resultado di e desgracia.
Un auto cu tambe tabata bay pariba a medio purba pasa un truck y na dado momento e auto accidente cu parce tabata bin di patras cu velocidad halto a perde control purbando di kita. Su velocidad halto a pone cu el a baha caminda na man robez y bolter masha mahos pa finalmente keda pega riba e palo di luz.
ORANJESTAD (AAN): Algo asina por pasa solamente ora cu bo ta duna ken cu ta trabao y cu no conoce sikiera e bandera di nos madre patria Hulanda.
Riba e foto aki por mira con a lanta e bandera di Hulanda na parlamento di Aruba. Na lugar di mustra e respet a mustra mas bien e falta di respet. Un bandera cu a worde lanta for di mainta trempan y cu atardi 2or ainda esaki tabata asina.
Hopi yamada DIARIO a haya pasobra te hasta e hulandesnan cu ta di vacacion na Aruba a keda babuca di mira cu un partner den reino no sa cu e bandera ta Rood, Wit Blauw y no Blauw, Wit, Rood.
Ayera Marisol a pone avisonan grandi den tur corant na Aruba splicando esnan cu por tabata envolvi den su escandalo cu esun cu ta paga personanan cu no ta departamentonandi gobierno sumanan di placa pa haya cas na Sero Colorado por ta mes castigabel cu esnan cu ta bendiendo e casnan. Marisol a cuminza sinti cu e caso aki ta otro cu e terenonan grandi cu e a yega di duna na su inversionistanan. Aki ministerio publico tin hopi mas dificultad pa no persigui e Ministro.
Un biaha mas DIARIO kier duna e detayenan di e complot di Seroe Colorado. Marisol a mira negoshi den benta di e casnan na Seroe Colorado y a dicidi di bira partner cu un di su empleadonan den gobierno.
ORANJESTAD (AAN): Atrobe, un biaha mas, Minister di Enseñanza y di hopi otro cartera, ta bolbe pega barco ora cu e ta emiti un comunicado di prensa señalando cu Colegio Arubano San Nicolas ta worde drecha cu Placa di Plant NV.
Relaciona cu esaki, segun Marisol, na aña 2006 Parlamento di Aruba a logra pone un suma di 2.6 miyon Florin pa loke ta renobacion y mantencion di Colegio Arubano.
Segun acuerdo den Parlamento, 540 mil Florin lo a worde aloca pa drecha e problema cu tabata tin ora di awacero na Colegio Arubano Playa y tambe pa drecha e tereno di school.
ORANJESTAD (AAN): Segun hopi di e grandinan cu ta gosa di pension ta sinti nan mes hopi ofendi cu e palabranan cu Nel ta usa den nan direccion. Cada biaha cu nan habri nan boca nan ta ser ofendi door di Nel cu su palabranan fuera di lugar.
“Acaso nos como grandinan cu a traha duro pa hiba e pida baranca aki padilanti no tin derecho di habri nos boca y bringa pa nos derechonan?”
Nel Oduber a lubida cu e tambe ta Opa, e tin 62 aña y hasta nieto e tin. Nel a lubida cu awendia cu e ta gosa di un pension barbaro cu e no mester lubida, kendenan a yude cu awe e ta gaba cu e tin mas tanto aña den politica? Nel a lubida di unda e ta bin?
ORANJESTAD(AAN)– Na ultimo ora a ricibi un comunicado di Democracia Real den cual nan ta bisa cu Democracia Real (PDR) a tuma nota di e boletin cu Sr. Parish a manda pa trahadornan di Valero, informando nan cu e Refineria a sera indefinidamente, te ora haya otro comprador of condicionnan di Mercado mehora.
E posicion tuma pa e refineria a cuminsa costa nos trahadornan nan trabao.
A base di un strategia di desaroyo di San Nicolas cu Democracia Real tabata preparando, como un scenario di rescate di San Nicolas, den caso cu Refineria sera definitivamente y no tin otro compania interesa, PDR ta lanza un peticion urgente pa para tur decision di destaho publico of plannan di muda waf pa Barcadera, te ora cu e ultimo esfuerzonan ser hasi pa rescata e refineria di un ciere definitivo.
ORANJESTAD (AAN): Segun informacionnan ricibi e conseheronan politico di Nel Oduber y di MEP ta desconsehando e partido pa haci otro parada. Berdad cu MEP tabata hopi entusiasma cu e parada cu nan a organiza prome cu entrega di lista, pero ora cu nan a mira e parada di AVP nan no por a kere nan wowo.
Tabata pa MEP no solamente un shock mortal di e grandura di e parada, pero e cantidad di hendenan y autonan cu tabata para banda di caminda pa saluda e parada. Si tur e autonan aki a subi caminda, Aruba su careteranan no por a carga nan.
ORANJESTAD (AAN) – Matutino DIARIO a entrevista Ing. Jossy Kock, lider di e proyecto “turbo rotonde” di Wayaca, pa un biaha mas e duna informacion relaciona cu e trabaonan aki y ki dia e lo keda cla pa habri.
Ing. Kock a comenta cu for di momento cu nan a cuminza cu e construccion di e turbo rotonde aki, nan a confronta cu hopi dolor di cabes, specialmente e parti cu ta toca utilidadnan cu tin bao di caminda.
El a señala cu hopi hende a critica e aspecto aki pasobra nan a bisa cu trabaonan no ta tumando lugar, locual no ta e caso, sino cu ora di traha cu cable y linea di utilidad bao di tera, mester hacie cu cautela debi cu nan ta den funcion y si daña nan, lo por manda un bario completo for di servicio, locual nunca tabata e meta di e trabao aki.
ORANJESTAD (AAN):— E Director di Stichting voor Verstandelijk Gehandicapten Aruba (SVGA) ta aclarea tocante polemica encuanto hacimento di politica na school Dununman.
E ultimo dianan ta sali diferente articulo tocante school Dununman den prensa. Tin informacion corecto y incorecto. E director ta spera cu e articulo aki lo trece claridad ariba e polemica aki.
SVGA ta un fundacion cu ta consisti di 6 departamento cu ta duna cuido. Di e 6 departamentonan aki 5 ta duna cuido y ta worde financia pa Ministerio di Bienestar Social. school Dununman ta worde financia pa Ministerio di Enseñansa.
ORANJESTAD (AAN) — Dia 29 di Augustus lo tuma lugar e di 5 Boton FunRun/Walk organisa pa ARRUWAC. E anja aki tin un cambio caminda e aktividad ta cuminsa y termina pabou di Macuarima School, dilanti e mini-market chines. E resto di e ruta ta keda mescos cu e añanan anterior, algo mas cu 5Km, lo bay direccion Boton, Maria Mai, San Fuego, Warawara y termina bek dilanti e mini-market chines.
E ta un ruta hopi trankil, no mucho trafico, caminda por disfruta tambe di nos bunita naturalesa y tambe un ruta cu tin dos pa tres subida cu ta reta e participante y atletanan pero cu lo judanan den mehoracion di nan condicion fisico.


text:
John Reinhardt di Sam Schwartz Engineering impresiona cu cambionan rapido introduci na Aruba
El a uni na delegacion di Prome Minister Eman na New York
ORANJESTAD (AAN): Prome Minister Mike Eman hunto cu Minister di Infrastructura Benny Sevinger a biaha pa New York pa hunto cu Sam Schwartz ricibi e prestigioso premio di e ‘streetcar’ di Aruba, cu ta uza ‘Hydrogen Fuel-Cell’ como fuente di energia. E ta un premio cu ta wordo otorga door di e Conseho Americano di Companianan di Ingenieria di New York (ACEC).
Como parti di e delegacion di e compania ‘Sam Schwartz Engineering’, fabricante di e ‘Streetcar’ di Aruba, ta presente John Reinhard cu ta un Planificado Urbano. E no ta un persona desconoci na Aruba, ya cu el a participa den e seminarionan organisa na Aruba bou di e tema “Renobacion Urbano”, na 2010, cu a pone den movecion e mehoracionnan den comunidadnan.
Reinhardt ta traha pa e compania fabricante di e tramnan cu Aruba ta uzando den centro di Oranjestad. Proximamente e lo ta na Aruba pa mira con tur e cambionan haci ta funcionando y e resultado cu nan a duna te awor.
“Ta hopi impresionante pa mira con lihe Aruba a transforma su espacionan publico, e red di transporte y ta hopi extraordinario e cantidad di trabou cu a wordo haci durante tres aña.” El a tuma e ehempel di New York, cu tur su recursonan a tuma basta tempo pa realisa cambionan, mientras cu na Aruba e trabou a wordo haci hopi rapido y esey ta locual a haci’e impresionante.
E ehecutivo tambe tabata presente den e reunion cu delegacion di Aruba a tene cu ehecutivonan di Departamento di Transporte di ciudad di New York. Den e reunion aki a discuti e formanan cu por haci cambionan rapido den espacionan publico y cu mas iluminacion ta saca e hendenan di nan cas pa socialisa y haci ehercicio. Creando of desaroyando e tipo di espacionan aki, ta haci e hendenan mas activo, pero tambe por move rond den forma mas sigur. Esaki tin un cantidad grandi di efectonan indirecto pa por ehempel salud di un pais y su systema di salu, den caso di Aruba, AZV.
New York, el a bisa, a haci un tremendo trabou ultimo añanan, kitando asfalt y concreet pa converti esaki den areanan berde pa publico cu e hendenan gusta. E ehempel cu Aruba por tuma di New York ta uzando material temporal den e cambio, prome cu hacie permanente, y mira con e hendenan ta uzando e espacionan publico.


text:
December 11, 2014 / Lokal
...Segun CFT, gobièrnu a primintí ku e lo sosodé...
Otro lei ku ta yuda atendé ku kosnan ilegal den sektor semi-finansiero
Segun Prof. Age Bakker (CFT), medidanan a ser implementá lat... GOBIERNU A HAÑA ENTRE 60-80 MION MENOS NA ENTRADA ...Den último kuartal lo por tin mehorashon...
...Lider MFK, Schotte...
Minister Nelson Navarro durante almuerso di VBC a bisa ku.... KOOPERASHON KU POLIS INTERNASHONAL TA NESESARIO Pa atendé ku krímen....
INKLARIDAT DEN KORTE RIBA ‘HEFFING’ PA GLAS SKUR
Na opinion di Abogado Sulvaran: MINISTERIO PUBLIKO TA PROTEHA POLIS KU TA MALTRATA HENDE Miedu pa nan kaso no kai na awa
Abogado Braam den defensa aksidente fatal ku boto “Happy Hours”: NO MESTER DI ‘VAARBEWIJS’ PA NABEGA DEN LAMAN GRANDI Cas Abou no ta un bahia
...Ingrid Stoop di Matrixmethode Instituut...
© 2013-15 Extra - Notisia di Korsou


text:
Necesidad ta grandi pa sanger di tipo A y B positivo y negativo ademas di AB y O
Hefe di Banco di Sanger Raymond Maxwell:
ORANJESTAD (AAN) – Den un entrevista cu Matutino DIARIO a realiza cu señor Raymond Maxwell, Hefe di Banco di Sanger, el a mustra su aprecio pa e tipo di iniciativanan manera esun di fraccion di AVP di a bay registra pa nan bira donante. Señor Maxwell a señala cu cada un donante cu bin na Banco di Sanger ta hopi bon bini pasobra e necesidad ta sigui crece, y semper e tiponan di sanger cu mas necesidad tin di nan ta A positivo (+) A negativo (-) B + y B- y logicamente tipo AB y O.
El a splica tambe cu despues di a haci e yamada na comunidad, e prome siman e reaccionnan tabata hopi halto, pero despues a cuminza baha segun e dianan ta pasa. Esaki ta nifica cu tin momentonan pick cu respuesta halto pero despues ta bolbe disminui.
Señor Maxwell kier haci un yamada na pueblo atrobe, pa nos ta conciente di con importante ta pa duna sanger y no keda warda te ora Banco di Sanger haci peticion via prensa pa nan bira conciente di e necesidad aki.
Señor Maxwell a comenta cu netamente e sanger cu nan mester ta esun cu no ta drenta na momento cu nan ta haci e peticion, pero nunca a yega asina leu cu no tin sanger ora cu Hospital mester. El a reitera cu e tiponan A y B ta esnan cu mas tin mester di dje, pero tambe cu tipo O positivo nan por yuda otro.
Ta berdad cu Banco di Sanger tin su reserva, no obstante semper nan mester ta diez paso dilanti, pasobra nunca por bisa Hospital cu e banco no tin sanger. Pa no yega asina leu, nan ta pidi pueblo pa bin registra. Señor Maxwell a agrega cu Banco di Sanger ta hopi proactivo aworaki y esaki ta bayendo bon y nan ta trahando na un manera responsable.
Aunke Banco di Sanger por atende di 28 pa 30 donante pa dia, e meta ta pa haci esaki na un manera organiza y pa tal motibo nan standard ta di 25 hende pa dia. Sinembargo, e ultimo dianan nan ta hayando un average di 27 pa 28 donante pa dia, y esaki ta causa stress pa e personal y e donante, cu mester warda largo rato.
Señor Maxwell a indica cu generalmente nan ta traha cu cita y si nan por tuma 15 persona pa dia e ta bay hopi lihe, pero si tin entre 28 pa 30 donante tin un tempo di spera, mientras cu nan ta respeta e tempo di e donante cu tin cu ausenta di su trabao of laga trabao di cas un rato pa bin duna sanger. Esaki ta algo cu Banco di Sanger ta aprecia y duna su balor inmensamente.
Den otro articulo nos lo elabora riba e rekisitonan pa ta un donante y cuanto biaha pa aña ta adecua pa un hende duna sanger.


text:
Vice Versa: Pa bo cabey largo y liso
E ultimo trend actualmente ta pa cabey, ta pa e ta largo y liso. Vice Versa ta ofrece tur e sistema y tratamento pa un look liso y sexy. Desde e fabuloso neo-extensions, keratina pa suaviza e krulnan y e gama laser ceramic iron.
E neo extensions ta 100% natural y den tur color.
E cabey cu ta woro uza ta traha di cabeynan di origen hindu. E cabey procedente di India tin hopi movimento. Y ta di excelente calidad.
E cabey hindu ta bin di un practica religioso y cultural, cual ta indica cu una bez casa, e esposo mester corta e cabey di e casay ofrece na e tempel na unda e lo wordo bendi pa actividadnan religioso.
E cabey ta virgen (nunca trata quimicamente) y e mayor parti di tempo ta cubri of gevlecht, incrementando asina su balor.
Regala bo mes un tratamento di Keratin Complex Smoothing
Bo ta desea di tin un cabey mas liso, suave, luhoso y manehable? Cu “Keratin Complex Smoothing Therapy by COPPOLA” lo bo tin e solucion.
E sistema nobo revolucionario aki ta haci cu queratina natural ta penetra den e raiznan di bo cabey. E ta reduci hasta un 95% di krul den e cabey daña y maltrata pa productonan quimico. E testimonionan di e clientenan ta bisa tur cos.
E sistema ta laga bo cabey nan, suave cu un buniteza manehable, facil pa mantene y ta reduci e tempo di cuido diario cual ta hacie luci mas hoben y suave manera un seda. Esaki ta loke cu hopi di nos ta desea ansiosamente.
E tratamento ta manera un cara nobo pa bo cabey. Cu diferencia na otro servicionan den salon nan di beyeza, cada tratamento ta mehora e partinan daña.
Bo cabey lo luci: suave y sedoso; liso y briyante; lo reduci e tempo pa seca.


text:
September 11, 2014 / Lokal
Tanten ku ta boluntat di pueblo MESTER RESPETA PRESENSIA DI GERRIT SCHOTTE DEN PARLAMENTO Segun Sheldry Osepa....
Den kaso “Pollo” Carvajal
Trabou enorme ku ta pidi mas tempu
Armin Konket(PAR):Mihó e baha òf kambia kartera
SHOFUR A PEGA SOÑO I TA ORA EL A TENDE “BRAM” A LANTA
...debí na impakto di outo...
...abogado Blonk a pidi...
Minister Jardim 75 MION DEN PRESUPUESTO 2013 TA INSIDENTAL Saldo positivo ta yuda pa wanta gòlpinan di ekonomia....
Famianan ta sigui optimista
...Kasi fin sèptèmber ta kuminsá anto den 24 ora na Kòrsou...
Segun Alex Rosaria (PAIS)....
© 2013-15 Extra - Notisia di Korsou


text:
Futbol Division di honor Bubali S.C. Yrausquin & Sons/Subway ta Sali contra Dakota
ORANJESTAD(AAN)—E segunda buelta di e campenato 2009/2010 a start Sali siman pasa, y diabierna awor e Orguyonan di Noord, Bubali S.C. ta Sali contra e Amarillonan di Dakota den un wega di “quema ropa.” Bubali a sera e promer buelta cu 14 punto na di cuarto lugar, y mester Sali piki e tres punto nan aki pa keda serca di e punteronan. E wega ta programa pa cuminsa pa 8 or di anochi, y Bubali lo ta hungando na cas, esta Compleho Deportivo Frans Figaroa. Un petishon a bai na AVB pa e receta di e wega aki bai como donashon na Cruz Corra pa asina Bubali y Dakota tambe por duna un contribushon na e noble causa pa yuda Haiti.
Directiva di Bubali den nomber di su sponsornan R.E. Yrausquin & Sons, Subway, Dollar rent a car, Riceland Rice, kier a invita tur su fanaticada pa bin duna apoyo na Bubali den e compromiso importante aki y alavez duna un contribushon na e causa aki.
Bin na berde cu blanco; lo tin posibildad di cumpra t-shirt di Bubali; e brassbland tambe lo tey pa trece ambiente. Si bo ta un fanatico di Bubali, anto diabierna bo mester ta den stadion. Yega..awo tin Co !!


text:
Ta pidi disculpa na clientenan pa tur inconveniencia
Operacion na N.V. Elmar ta normaliza atrobe
ORANJESTAD (AAN): Ya ta algun dia caba cu sindicato U.E.A. ta den discusion cu gerencia di N.V. Elmar relaciona cu algun punto di salario, orario di trabao y areglo medico pa un colega specifico. Un ke otro a desemboca den un accion cu a pone cu N.V. Elmar no por a sigui brinda e mesun nivel di servicio na su clientenan. Diaranson atardi gerencia di N.V. Elmar a reuni cu directiva di sindicato U.E.A. na oficina di Mediador di Gobierno. Ey a propone pa e sindicato U.E.A. stop e accion mientras cu a pidi gerencia di N.V. Elmar pa para e caso sumario cu a entama pa diabierna awo.
Diahuebs mainta atrobe e sindicato a sigui den reunion pero a logra convence e miembronan cu mester reanuda trabao pa asina evita casonan den Corte. Pa 10or di mainta e trahadonan a cuminsa traha back y asina N.V. Elmar por a cuminsa brinda servicio normal na su clientenan.
Dor di e accion, diahuebs mainta a opta pa cera e sucursal na San Nicolas y na Hato pa falta di trahado, mientras cu a mantenee oficina principal den Wilhelminastraat habri, pero brindando tur servicio normal.
Gerencia di N.V. Elmar ta spera di por sigui dialoga cu e sindicato na mesa, evitando accionnan innecesario cu ta afecta e nivel di servicio cu e compania di distribucion di coriente mester brinda na su clientenan. Ta parce cu empleadonan a compronde esaki y awor ta dispuesto pa continua cu dialogo, pero sin cu mester ta para pafo.
Hecho ta cu e empleadonan cu un CAO awor ta bogando pa un aumento di salario, cu no ta inclui den e contract di trabao, cu lo tin un efecto grandi den e presupuesto di N.V. Elmar. E punto di bista di gerencia ta cu lo mester sinta dialoga, semper y cuando saliendo for di e punto di bista cu tin un CAO vigente caba valido te cu otro aña.


text:
TÓPIKO PRINSIPAL | KIKO DIOS TA PENSA DI HUMAMENTU?
Un Epidemia Mundial
Humamentu ta un asesino kruel.
El a mata 100.000.000 hende den e último siglo.
E ta kaba ku 6.000.000 bida pa aña.
E ta mata un promedio di ún persona kada seis sekònde.
I no ta parse ku e situashon akí lo kambia tampoko.
Outoridatnan riba tereno di salubridat ta kalkulá ku si e situashon akí sigui asina, pa aña 2030 e promedio anual di morto kousá pa humamentu lo bula 8.000.000. Ademas, nan ta pronostiká ku pa fin di siglo 21 humamentu lo kaba ku bida di 1.000.000.000 hende.
No ta hende ku ta huma so ta bira víktima di tabako. Nan famia tambe ta bira víktima, ya ku nan ta sufri daño emoshonal i ta keda perhudiká finansieramente. Ademas, tur aña 600.000 hende ta muri pa motibu di e huma ku nan ta hala aden di otro hende ku ta huma. En realidat, tur hende ta paga pa e konsekuensianan pasobra e gastunan di kuido médiko tambe ta subi.
Na kontraste ku otro epidemianan ku ta pone dòkternan hasi hopi esfuerso pa haña un kura, e problema di humamentu akí ta fásil pa resolvé i su solushon ta bon konosí. E direktor general di e Organisashon Mundial di Salú, dòkter Margaret Chan, a bisa: “Ta hende mes ta kousa e epidemia di tabako; pero si gobièrnu i komunidat uni nan esfuersonan, nan lo por solushoná e problema akí.”
Nunka promé tabatin tantu esfuerso asina di parti di paisnan rònt mundu pa kombatí e problema serio di salú akí. For di ougùstùs 2012, mas o ménos 175 pais a bai di akuerdo pa tuma medida pa limitá uso di tabako. * Sinembargo, forsanan poderoso ta sigui promové e epidemia akí. Tur aña e industria di tabako ta gasta miles di miónes di dòler na propaganda pa trèk kliente nobo, foral hende muhé i adulto hóben ku ta biba den paisnan den desaroyo. Ademas, komo ku tabako ta krea un adikshon asina fuerte, e kantidat di hende ku ta muri di humamentu entre e mil mion humadónan ta keda haltu. Si nan no stòp di huma, e kantidat di morto lo oumentá konsiderablemente den e siguiente kuater dékadanan.
Propaganda pa humamentu i adikshon na nikotina ta pone ku hopi hende ta keda pegá na un hábito ku nan ta deseá di vense. Esaki ta presis loke a pasa ku Naoko, kende a kuminsá huma for di yòn. E manera ku medionan di komunikashon ta pinta humamentu a lag’é kere ku e ta masha kos. Aunke tantu su mama komo su tata a muri di kanser na pulmon, tòg el a sigui huma miéntras ku e tabata lanta su dos yu muhénan. Naoko a atmití: “Mi tabatin miedu di haña kanser i mi tabata preokupá pa e salú di mi yunan, pero tòg mi no por a laga sigaria para. Mi a kere ku nunka lo mi por a stòp di huma.”
Apesar di esei, Naoko á stòp di huma. El a haña e motivashon pa vense su hábito for di e mesun fuente ku a yuda miónes di otro hende keda liber di tabako. Ki fuente esaki ta? Wak e siguiente artíkulo.
^ par. 11 E medidanan akí ta entre otro: informá komunidat tokante e peligernan di humamentu, limitá propaganda ku ta promové humamentu, hisa belasting riba tabako i organisá programanan pa yuda hende stòp di huma.